Hrvatska od maja kriminalizuje ustaške simbole | Red Portal\nIzvor: Tanjug, Foto: Unsplash.com/ Niels Bosman\nSabor bi trebalo da izglasa izmene i dopune Krivičnog zakona\nHrvatski parlament bi do kraja maja trebalo da raspravlja o izmenama i dopunama Krivičnog zakona o zabrani javne upotrebe ustaškog pozdrava Za dom spremni, kojima se za nepoštovanje izmenjenog zakona predviđa zatvorska kazna od 6 meseci do 5 godina, piše danas zagrebački Jutarnji list.\nReč je o inicijativi koju je početkom ove godine pokrenuo predsednik Jevrejske opštine Zagreb Ognjen Kraus, posle 3 sastanka održanih sa predstavnicima parlamentarne većine i poslanika manjina s ciljem da se sankcioniše svaka upotreba ustaških, četničkih i fašističkih simbola.\n- Ko u javnom prostoru koristi, javno ističe, nosi na odeći ili pokazuje u javnosti na drugi način simbole, parole, slogane, zastave, znakove, oznake, slike, imena, nadimke, nazive, pozdrave, pokliče, načine pozdravljanja, gestove, odore ili njihove delove ili druga obeležja fašističkog, nacionalsocijalističkog, ustaškog i četničkog pokreta ili režima ili njihovih vodećih osoba ili jedinica, biće kažnjen zatvorom od 6 meseci do 3 godine.\nNacrt predviđa i kazne od 6 meseci do 4 godine zatvora za kršenje ovog izmenjenog zakona u elektronskim i pisanim medijima, na internetu ili društvenim mrežama.\nA za one koji proizvode, skladište, distribuiraju, prodaju, uvoze, izvoze, poseduju u većim količinama ili čine dostupnim javnosti materijal ovakvog sadržaja, predviđena je kazna od 1 do 5 godina zatvora.\nIzuzetak od predviđenih kazni bi bili slučajevi kada se pomenuta obeležja koriste u svrhu građanskog obrazovanja, osudi ili odvraćanju od nedemokratskih pokreta ili režima, promociji umetnosti i nauke, istraživanju ili podučavanju o tim događajima.


Foto: Tanjug | Dačić: I ove godine biće povlačenja priznanja Kosova\nTanjug 14.01.2020 07:29\nBEOGRAD - Prvi potpredsjednik Vlade i ministar spoljnih poslova Srbije Ivica Dačić istakao je da će i ove godine biće još povlačenja priznanja Kosova.\n"Kada smo krenuli u diplomatsku ofanzivu 117 zemalja je bilo priznalo Kosovo. Sada je ta brojka na 97", rekao je sinoć Dačić u emisiji "Ćirlica" na TV Hapi i podvukao da je loše bilo što nisu imali diplomatske odnose sa nekim zemljama.\nAnalizirajući današnju politiku Mila Đukanovića, šef diplomatije je citirao izjave sadašnjeg predsjednika Crne Gore, koji je, kako je naveo, 1990. godine izjavljivao da su Crnogorci ponosni na srpsko porijeklo i crnogorsku državnost.\n"U Crnoj Gori je 29 odsto Srba. A samo njih pet odsto radi u državnoj administraciji. Dobijaju otkaze kada se izjasne kao Srbi. Pa i brat mog šefa obezbeđenja, koji je iz Bijelog Polja, dobio je otkaz jer se izjasnio kao Srbin. To je progon srpskog naroda", kazao je Dačić.\nNavodi da je cilj da na sljedećem popisu bude što manje Srba, a 2003. godine ih je bilo 32 posto, a sada 29 posto.\nMi moramo da postavimo naš cilj. Naš cilj je da zaštitimo srpski narod, da imaju pravo na svoj identitet, da se slobodno izražavaju kao Srbi gdje god da su na svijetu, istakao je šef srpske diplomatije.\nDačić je ocijenio da je godina za nama bila teška na mnogim poljima, i to ne samo za Srbiju, već u međunarodnim odnosima, gdje je bilo tektonskih poremećaja.\nOn je naveo da je u svijetu zabilježeno mnogo promjena - SAD i EU više nisu na istoj strani, jer se po mnogim pitanjima na različitim stranama, SAD su shvatile da im je Kina glavni suparnik, dešavao se Brexit, transformacija EU.\n"I u ovakvom svetu, mi smo tražili mesto za našu Srbiju", naglasio je Dačić.


Predstavnici SAD, Francuske, V. Britanije i Nemačke u SB UN podržale su sinoć visokog predstavnika u BiH Valentina Incka i osudile govor Dodika\nPredsjedavajući i srpski član Predsjedništva Bih Milorad Dodik izjavio je večeras da Srbija, Hrvatska i Republika Srpska hoće da visoki predstavnik ode iz BiH, kao i 50 odsto Federacije BiH i dodao da visoki predstavnik Valentin Incko mrzi Srbe i govori u ime bošnjačkog naroda, a ne Dejtonskog sporazuma.\nDodik je rekao da BiH po Ustavu pripada samo ono što joj je izričito dato, a da sve ostalo pripada entitetima, te da bi to trebalo da zna i Incko koji, kako je naveo, nije zadužen da tumači Ustav, ali da se neovlašćeno petlja u tumačenja mnogo čega u BiH.\nObraćajući se Savjetu bezbjednosti UN tokom sastanka posvećenog obilježavanju 25 godina od potpisivanja Dejtonskog mirovnog sporazuma, Dodik je podsjetio da Bečka konvencija o međunarodnom pravu kaže da se međunarodni sporazumi primjenjuju, a ne da se tumače. Dodik je podsjetio da je Dejtonski sporazum jedan od najvažnijih dokumenata međunarodnog prava nakon Drugog svjetskog rata.\n“Hoću da kažem da je bazični stav Dejtonskog sporazuma da je BiH zemlja sastavljena od dva entiteta i tri konstitutivna naroda. BiH je složena državna zajednica, koja je pratila organizaciju SAD i značajno se kroz Dejtonski sporazum oslanjala na ono što su SAD u svojoj konstituciji uradile”, naglasio je Dodik.\n“Zbog toga je neobjektivan, nepravičan i kriminalan bio Pedi Ešdaun koji je koristio sve moguće načine da skrši Dejtonski sporazum, a u svojoj knjizi je napisao da je njegova uloga bila da ukine Dejtonski sporazum i napravi novu BiH”, naveo je Dodik.\nPrema njegovim riječima, to nikada nije bilo ovlašćenje visokog predstavnika.\n“To je bila laž koju su promovisali i njegovi nasljednici sve do Incka, tvrdeći da treba da naprave neku drugu BiH mimo Dejtonskog sporazuma”, dodao je Dodik.\nDodik je rekao da je “famozni visoki predstavnik uveden Aneksom 10 Dejtonskog sporazuma o civilnom provođenju sporazuma”.\n“Neovlašćeno je i nigdje ne piše da postoji Savjet za implementaciju mira, koji je mimo Dejtona navodno dao visokom predstavniku pravo da, ne samo tumači, pomaže i usmjerava, nego da nameće i donosi zakone”, istakao je Dodik, koji je i predsjednik SNSD-a.\nOn je naglasio da se “neizabrani stranac odjednom pojavio u svjetskoj političkoj praksi kao neko ko je dobio mandat na osnovu potpisanog Aneksa 10, koji su potpisale Savezna Republika Jugoslavija, Hrvatska, Republika Srpska, Federacija BiH i neka Republika BiH”.\nPrema njegovim riječima, u Aneksu 10 piše da je visoki predstavnik dužan da podnosi izvještaj stranama potpisnicama i drugim zainteresovanim međunarodnim institucijama, a Incko nikad nije podnio izvještaj Republici Srpskoj.\n“Danas od tih pet strana Srbija, Hrvatska i Republika Srpska hoće da ode visoki predstavnik, kao i 50 odsto Federacije BiH. Na nivou BiH dvije trećine političkih predstavnika hoće da nestane visoki predstavnik, a on i ovdje večeras nastavlja da manipuliše Savjetom bezbjednosti, iznosi neistine, govori na bazi očekivanja tapšanja ramena po Sarajevu i značajnih dobrobiti koje dobija zbog toga”, rekao je Dodik.\nDodik je naglasio da u svemu što je rekao i danas i ranije, Incko pokazuje da mrzi Srbe i da “ili je plaćen za to ili je zaista ubijeđen da tako treba da bude”.\n“Govorio je i danas o tome i želim da se osvrnem na to, jer sam mislio da je ovo mjesto za dostojanstven razgovor. Incko, koji zloupotrebljava govornicu govori u ime bošnjačkog naroda, ne govori u ime ljudi ovde, niti u ime Dejtonskog sporazuma”, rekao je Dodik.\n“Ja kao predsjedavajući Predsjedništva nisam zaprimio nijedan zahtjev o tome da se Predsjedništvo izjasni u ovoj situaciji i zato samo mogu mogu reći da o tome nema stava Predsjedništva i vi niste čovjek koji tumači Predsjedništvo, ja vam to nikad neću dozvoliti”, rekao je Dodik.\nDodik je poručio da je on taj koji kao predsjedavajući tumači stavove Predsjedništva, e ne Incko “svojim lažima pred ovako visokim tijelom”.\n“Zato se čudim otkad vam gospodin /Sven/ Alkalaj ovdje u ime BiH, zašto je tu. Gospodin Alkalaj nikoga nije pitao, a bio je dužan da pita Predsjedništvo. On ovdje govori samo u ime svog šefa Bakira Izetbegovića i Željka Komšića. Alkalaj nema saglasnost za svoj nastup, ovo je privatan nastup i on nikoga ne predstavlja”, rekao je Dodik.\nNebenzja: Lideri stranka predstavljaju glas svojih naroda\nRuski ambasador u UN Vasilij Nebenzja izrazio je nadu da će večerašnji sastanak ambasadora zemalja članica Savjeta bezbjednosti UN, povodom 25 godina od potpisivanja Dejtonskog mirovnog sporazuma, dokazati da je ovaj sporazum osnova mira i stabilnosti.\nOn se nada da će ovaj susret pomoći konstruktivnom i otvorenom dijalogu.\n“Pozvali smo predstavnike tri glavne partije, nažalost, predstavnik jedne političke partije Bakir Izetbegović odlučio je da ne prisustvuje sastanku, ali nam je drago što je poslao pismo. Nismo ni na koji način namjeravali da umanjimo važnost Predsjedništva BiH, ali format ovog susreta dopušta nam da pozovemo i nezvanične predstavnike”, rekao je Nebenzja na početku sastanka, koji je organizovan na njegovu inicijativu.\nOn je istakao da glasove predsjednika SNSD Milorada Dodika i HDZ BiH Dragana Čovića, koji učestvuju na sastanku, žele čuti, jer “oni kao vođe političkih stranaka predstavljaju glas svojih naroda”. Izetbegović je pisanim putem odbio da prisustvuje jer smatra, kako je naveo u pismu, da su trebali biti pozvani članovi Predsjedništva BiH, a ne lideri stranaka.\nIzvor sveosrpskoj.com, 24. novembar 2020.\nIncko: Poruke negiranja BiH dolaze iz RS\nVisoki predstavnik u BiH Valentin Incko ocenio je pred Savetom bezbednosti UN da se Dejtonski mirovni sporazum politizuje i tumači u korist političkih stranaka, kao i da poruke negiranja BiH najviše dolaze iz Republike Srpske.\n„Činjenica je da Dejton i Ustav BiH nastavljaju da budu diskriminisani za različite političke ciljeve“, rekao je u utorak Incko na okruglom stolu SB UN, koji je održan onlajn.\nDodao je da „postoji samo jedan mirovni dogovor koji se odnosi na sve i da u svim dogovorima mora da se poštuje Ustav“, koji, kako je naveo, uključuje klauzulu „koja daje pravo BiH da odbrani svoj suverenitet i integritet“, prenosi Kliks.\n„Takođe, poziva entitete da poštuju odluke države i od 1992. godine priznaje BiH kao državu s utvrđenim granicama. Pogrešnim postupanjima uzdrmavaju se temelji BiH“, rekao je Incko.\nTvrdi da poruke negiranja BiH najviše dolaze iz RS i dodaje da je predsedavajući i srpski član Predsedništva BiH Milorad Dodik „ponovo izjavio da niko ne može da spreči integraciju Srbije i RS“.\n„Osim toga, tu je i postavljanje spomenika osuđenom ratnom kriminalcu Radovanu Karadžiću, poricanje genocida u Srebrenici i sve ostale slične retorike koje ugrožavaju zajedništvo“, rekao je Incko.\nPredsedavajući Predsedništva BiH Milorad Dodik oštro je sinoć, na onlajn okruglom stolu Saveta bezbednosti UN, kritikovao visokog predstavnika u BiH Valentina Incka, nazivajući ga „monstrumom“ i strancem koji sarađuje s Bošnjacima iz Sarajeva i govori samo u njihovo ime.\nPredstavnici SAD, Francuske, Velika Britanije i Nemačke u Savetu bezbednosti UN podržale su sinoć visokog predstavnika u BiH Valentina Incka i osudile govor predsedavajućeg Predsedništva BiH i lidera SNSD Milorada Dodika, koji ga je oštro kritikovao.\nIncko je rekao da je šokiran zbog nekih stvari koje je rekao Milorad Dodik, prenosi Kliks.\n„Razmatrati mandat međunarodnih sudija u Ustavnom sudu BiH“\nIncko tvrdi da se, 25 godina od potpisivanja Dejtonskog mirovnog sporazuma, teži ukidanju dejtonskih instrumenata.\n„A sve institucije nastale tada su očuvale mir i njihovo ukidanje bi uzrokovalo negativne politike“, rekao je Incko.\nIstakao je da je važno razmatrati i mandat međunarodnih sudija u Ustavnom sudu BiH i poručio da bi trebalo rešiti to pitanje.\n„Mislim da je sjajno da u jednoj bh. instituciji u ustavnom sudu imamo usku saradnju između evropskih i bh. sudija“, naveo je Incko.\nZahvalio je Dodiku za poštovanje Dejtona u prvoj deceniji nakon potpisivanja.\n„Tada je bio od velike pomoći i bez njega mnoge institucije i zakoni ne bi postojali. Njegov napor je bio ključan u izgradnji institucija u BiH“, rekao je Incko.\nIzrazio je zabrinutost i zbog toga što svi predstavnici Predsedništva BiH nisu pozvani na ovaj okrugli sto, na kojem su samo predstavnici konstitutivnih naroda.\nTvrdi da se u BiH nacionalnim manjinama uskraćuju prava koja podrazumevaju imenovanja na određene funkcije.\nIncko je, takođe, govorio i o, kako je naveo, ekonomskom, političkom i pravosudnom nazadovanju države.\nIzvor Kliks/Tanjug/RTS, 25. novembar 2020.\nVelike sile osudile Dodika\nPredstavnici SAD, Francuske, Velike Britanije i Nemačke u Savetu bezbednosti UN podržale su sinoć visokog predstavnika u BiH Valentina Incka i osudile govor predsedavajućeg Predsedništva BiH i lidera SNSD Milorada Dodika, koji ga je oštro kritikovao.\nMilorad Dodik sinoć je oštro kritikovao visokog predstavnika u BiH Valentina Incka, nazivajući ga „monstrumom“ i strancem koji sarađuje s Bošnjacima iz Sarajeva i govori samo u njihovo ime.\nPredstavnici SAD, Francuske i Velike Britanije su, na sastanku povodom 25 godina od Dejtonskog sporazuma, takođe osudili veličanje, kako su naveli „ratnih zločinaca u BiH“ i uputili reči podrške BiH, prenosi Kliks.\nOni su se saglasili da je institucija visokog predstavnika u BiH neophodna, a ambasador SAD Ričard Mils ocenio je da je Incko potreban BiH u pogledu održavanja mira i donošenja bitnih odluka.\n„Snažno podržavamo postojanje te institucije i mislim da bi trebalo da se preispita ta odluka koju Dodik spominje da je pet naspram dva glasa da Incko ide iz BiH“, rekao je Mils.\nOsvrnuo se i na Dejtonski sporazum, navodeći da je Amerika imala veliku ulogu u njegovom potpisivanju i da je od tada podržavala BiH u diplomatskom i finansijskom smislu i poručio da će nastaviti u tom smjeru.\nPredstavnica Francuske je rekla da „podržava Incka i osuđuje glorifikovanje ratnih zločina“.\nAmbasadorka Velike Britanije Sonja Fari poručila je da institucija visokog predstavnika u BiH mora da se održi.\nOna je osudila „verbalni napad“ Dodika i ocenila da je ambasador Rusije, koja je u oktobru predsedavala SB UN, trebalo da pozove, kako je navela, članove Predsedništva BiH, umesto političkih lidera.\nFari je ocenila da je posledica toga govor Dodika.\n„Takođe, ni u kojem slučaju ne podržavam veličanje ratnih zločinaca“, rekla je Fari.\nPrethodno je ambasador Ginter Sauter, predstavnik Nemačke u UN, takođe kritikovao Dodika osudivši, kako je naveo, uvrede koje je izrekao na račun visokog predstavnika u BiH i sudija Ustavnog suda BiH.\nOn je naglasio da se ne smeju tolerisati verbalni napadi i neprimeren jezik.\n„Mislio sam da će ovaj sastanak otvoriti mogućnost za dijalog o situaciji u BiH, a slušao sam jako dug monolog pun personalnih napada na visokog predstavnika. Mislim da ovo nije način na koji Savet bezbednosti treba da razgovara“, rekao je on.\nDodik je u obraćanju kritikovao Incka, nazivajući ga monstrumom i strancem koji sarađuje s Bošnjacima iz Sarajeva i govori samo u njihovo ime.\nNa predlog ambasadora Rusije pri UN Vasilija Nebenzije sinoć je održan onlajn sastanak ambasadora zemalja članica Saveta bezbednosti UN, na kojem je učestvovao i predsednik HDZ BiH Dragan Čović.\nLider SDA Bakir Izetbegović odbio je poziv da učestvuje na sastanku.\nIzvor Tanjug/RTS, 25. novembar 2020.\nPreporučujemoBiHValentin InckoDejtonski sporazumMilorad DodikosudaSavet bezbednosti\nN. Kecmanović: Zašto Komšić poziva na primenu sile protiv R. Srpske


Ambasadorka Meri Vorlik posetila Sigurnu kuću u Smederevu\nPočetna Ambasadorka Meri Vorlik posetila Sigurnu kuću u Smederevu\nAmbasadorka Meri Vorlik posetila Sigurnu kuću u Smederevu\nAmbasadorka SAD Meri Vorlik posetila je 19. oktobra, nedavno otvorenu Sigurnu kuću za žene i decu žrtve porodičnog nasilja. Uz pomoć donacije Vlade SAD u iznosu od 25,000 dolara kuća je opremljena nameštajem i belom tehnikom. Ambasadorka Vorlik, zajedno sa gradonačelikom Smedereva Predragom Umičevićem, obišla je zgradu i razgovarala sa ženama i decom koji su tu smešteni.\n„Bila sam duboko dirnuta pričama žena žrtava porodičnog nasilja ali mi je takođe bilo drago da čujem da se ovde osećaju sigurno. Želim da ohrabrim Vladu Srbije i grad Smederevo da pruže što veću podršku onima kojima je zaštita najpotrebnija. Takođe želim da čestitam gradu Smederevu i gradonačelniku Umičeviću na posebnom zalaganju za rešavanje problema izbeglih i raseljenih lica”, izjavila je ambasadorka Vorlik.\nO uslovima za boravak žena i dece žrtve nasilja u porodici govorio je gradonačelnik Smedereva. Umičević se zahvalio ambasadorki Vorlik na svesrdnoj pomoći i donaciji zahvaljujući kojoj su, praktično od danas, udvostručeni kapaciteti Sigurne kuće.\nSigurna kuća pruža privremeni smeštaj i utočište, kao i psihološko savetovanje i pravnu pomoć ženama i deci žrtvama porodičnog nasilja koji su u statusu izbeglice ili raseljenog lica, ali takođe i lokalnom stanovništvu iz grada Smedereva i okolnih opština. Sigurna kuća raspolaže kapacitetom od 50 kreveta, a korisnice mogu da borave u njoj do tri meseca.\nKancelarija za stanovništvo, izbeglice i migracije u okviru Stejt dipartmenta finansirala je opremanje skloništa u saradnji sa predstavništvom nevladine organizacije CRS (Catholic Relief Services) u Beogradu i Visokim komesarijatom UN za izbeglice u Srbiji. Grad Smederevo obezbedio je zgradu sa odgovarajućom infrastrukturom i obavezao se da će pokrivati sve tekuće troškove održavanja, dok će lokalni Center za socijalni rad rukovoditi radom Sigurne kuće.\nSigurnu kuću u Smederevu posetili su takođe njkv princ Vladimir i princeza Brigita Karađorđević. Oni su između ostalog izjavili da su problemi u vezi sa nasiljem u porodici prisutni u svim zemljama, ali se razlikuje način i volja da se žrtvama nasilja pomogne.\nZadovoljstvo zbog toga kako je Sigurna kuća opremljena i u kakvim uslovima žive štićenici, izrazili su prilikom jučerašnje posete Sigurnoj kući, predstavnici UNHCR-a i Nevladine organizacije CRS.


Tegeltija sa ambasadorom Irana: Unaprijediti saradnju u oblastima od obostranog interesa – .\nHome/bih/Tegeltija sa ambasadorom Irana: Unaprijediti saradnju u oblastima od obostranog interesa\n29 Oktobra, 2020Last Updated: 30 Oktobra, 2020\nPredsjedavajući Vijeća ministara BiH Zoran Tegeltija primio je danas u Sarajevu, u nastupnu posjetu, ambasadora Islamske Republike Iran Golamreza Alimuhameda Gelikana.\nNa sastanku se razgovaralo o aktualnim političkim i ekonomskim temama u BiH u kontekstu krize izazvane pandemijom koronavirusa, a ovom prilikom predsjedavajući Tegeltija upoznao je ambasadora Gelikana i s planiranim aktivnostima Vijeća ministara u idućem razdoblju.\nPredsjedavajući Tegeltija je tokom sastanka istaknuo punu opredijeljenost Vijeća ministara za evropske integracije, u skladu s Dejtonskim sporazumom i uz puno uvažavanje nadležnosti svih razina vlasti.\nPredsjedavajući Vijeća ministara je naglasio da su ekonomski odnosi BiH i Irana godinama bili na visokoj razini te iskazao spremnost da ta saradnja bude unaprijeđena u oblastima od obostranog interesa.\nPredsjedavajući Tegeltija je novoimenovanom ambasadoru Irana poželio dobrodošlicu i puno uspjeha u budućem radu, saopćeno je iz Vijeća ministara.


Ros Bron: Fetelove greške nisu slučajnost - Auto Republika\nSportski direktor Formule 1 i nekadašnji šef Ferrarijevog tima, Ros Bron, smatra da su Fetelove greške prevelike i isuviše učestale.\n“Ne želim da govorim loše o Sebastijanu, ali je potpuno jasno da razne greške koje je napravio ove godine nisu nikakva slučajnost”, rekao je Bron. Fetel je na VN SAD u prvom krugu imao kontakt sa Danijelom Rikijardom nakon kojeg se bolid Ferrarija okrenuo. Sličan incident Nemac je imao i na VN Japana, ali je tada došlo do kontakta sa drugim članom ekipe Red Bulla, Maksom Ferštapenom.\nBron je naveo da su greške koje je Sebastijan Fetel napravio u Francuskoj i Nemačkoj znatno uticale na šanse da Nemac osvoji šampionat. “Ferrari ima za čim da žali, pogotovo ako pogledamo šta je uradio Kimi sa identičnim bolidom, i kako je ubedljivo pobedio”, rekao je sportski direktor Formule 1.\n“Mislim da ljudi u italijanskom timu moraju da sednu i razgovaraju sa Fetelom. On je ipak četvorostruki šampion i sigurno nije zaboravio kako da vozi, ali očigledno je da se malo izgubio i da mu treba pomoć da se vrati na pravu stazu,” kazao je nekadašnji šef Scuderije.\nS druge strane, pored kritika na račun Nemca, Bron je pohvalio njegovog timskog kolegu, Kimija Raikonena. “Kimi je odvozao fantastičnu trku i stavio šlag na tortu u svom drugom boravku u Ferrariju. On nije prvi vozač tima i u skladu sa tim treba posmatrati Raikonenove rezultate. Cele godine je bio veoma konstantan, izuzetno često na podijumu, a sada je i pobedio. Ovo je definitivno njegova najbolja sezona u poslednjih nekoliko godina.”\ntags: ferrari formula 1 Ros Bron sebastijan fetel\nprevious Fernando Alonso demantovao da prelazi u Indy šampionat\nnext Hamiltonu dovoljno i sedmo mesto u Meksiku da osigura titulu\nOdložena trka 24 časa Le Mana


(FOTO) Čeka te metak žvalava p*čko šiptarska! IZDAJNIČE DOBIĆEŠ OLOVO U GLAVU – VUČIĆ DOBIO BRUTALNE PRETNJE… - Čivijaš radio\n(FOTO) Čeka te metak žvalava p*čko šiptarska! IZDAJNIČE DOBIĆEŠ OLOVO U GLAVU – VUČIĆ DOBIO BRUTALNE PRETNJE…\nKako saznajemo, u pitanju je Petar Gvozdenović, osoba koja je u bekstvu, i na poternici.\nPotpredsednici Vlade Srbije Zorana Mihajlović, Maja Gojković i Nebojša Stefanović osudili su pretnje smrću predsedniku Srbije Aleksandru Vučiću upućene preko društvenih mreža. Pretnje su osudili i ministar spoljnih poslova Nikola Selaković.\n“Svako ima pravo na svoje stavove, da se slaže ili ne slaže sa nečijom politikom, ali kad neko preti metkom predsedniku Srbije, to nije razlika u mišljenju, već govor mržnje i pretnja smrću”, navela je Mihajlovićeva.\nPoručila je da nadležni organi moraju na ovakve pretnje da reaguju, posebno ako već imaju saznanja da iza njih stoje ljudi koji su počinioci više krivičnih dela.\nPretnje je osudila i potpredsednica Vlade Republike Srbije i ministarka kulture i informisanja Maja Gojković.\n“Najoštrije osuđujem pretnje smrću koje su upućene predsedniku Republike Srbije, posebno imajući u vidu saznanje da ih je uputilo lice koje je izvršilac više krivičnih dela. Pozivam sve nadležne organe da hitno reaguju na ove opasne pretnje.\nDodala je da pokušaji da se i na ovakav način, pretnjama i zastrašivanjem, predsednik Vučić zaustavi u naporima da Srbija postane moderna, uređena i uspešna država zabrinjavaju svakog građanina Srbije, ali i da je uverena da to neće pokolebati predsednika, koji je i sam ukazao više puta da je svestan svih rizika i opasnosti koje borba protiv kriminala nosi.\n“Sigurna sam zato da ga ni ove poslednje pretnje, koliko god bile strašne, neće zaustaviti u odlučnoj nameri da se obračuna sa svim kriminalnim grupama kako bi svi oni koji su prekršili zakon, bez izuzetka, snosili krivičnu odgovornost”, navela je Gojkvoićeva u saopštenju.\nMinistar spoljnih poslova i član Predsedništva SNS Nikola Selaković rekao je danas da od nadležnih organa očekuje da najhitnije i sa najvećom ozbiljnošću postupe povodom najnovijih “bestijalnih” pretnji predsedniku Aleksandru Vučiću, jer se ne radi samo o ugrožavanju bezbednosti jedne individue i nosioca najviše političke funkcije, već o napadu na čitavu državu i sve građane koji žele mirnu, stabilnu i naprednu Srbiju.\n“Jasno je da je predsednik Aleksandar Vučić ključni pokretač napretka i stabilnosti Srbije, i očigledno je da je smetnja mnogima koji žele da našu državu vide poniženu i na kolenima, a čitav region kao trajno bure baruta koje će neko paliti po potrebi i u skladu sa svojim geopolitičkim ciljevima”, rekao je Selaković u saopštenju.\nOn napominje da mnogi predsedniku Vučiću nikada neće oprostiti to što je čvrst u odbrani Kosova i Metohije i što je jasno poručio da neće staviti potpis na priznanje nečega što je proisteklo iz nasilja i neprava.\n“Najveći greh mu je u očima neprijatelja Srbije to što je građanima vratio samopoštovanje, ponos i veru da njihova država može biti uspešnija i bolja. Srbija predvođena Aleksandrom Vučićem povratila je sebi pravo na uspeh, i neće je zaustaviti ni kriminalci, ni psihopate niti njihovi nalogodavci”, poručio je Selaković.


Turci potvrdili: Gradimo aerodrom i golf terene u Kneževu – Radio Vitez\n16. siječnja 2018. 11:18 16. siječnja 2018.\nIstina je, ulažemo milijarde na Vlašiću, potvrdila je za ATV dr. Ebru Guersan, predsjednik “Heritedž Turka”, konzorcijuma iz Turske koja u izgradnju Eko zone Korićani-Vlašić planira da uloži vrtoglavih 4,2 milijarde eura.\nU mailu piše da je trenutno na sjeveru Afrike gdje potpusuje još jedan investicioni ugovor, nakon čega ima let za Mali. Uz fotografije iz Sudana doktorica Guersan šalje i garancije o skorom dolasku u Bosnu i Hercegovinu, čime je i povrdila ranija pisanja medija o namjeri da grade aerodrom i golf terene na Vlašiću.\n“Krajem januara lično dolazim u Bosnu i Hercegovinu da započnem finalne razgovore sa lokalnim partnerima / vlasnicima projekta da završimo i priču oko glavnog ugovora. Nakon toga, moj tim zajedno sa izvođačima radova počeće sa građenjem na samoj lokaciji”, navodi u mailu.\nU studiji izvodljivosti piše procjena od gotovo dvije milijarde eura na godišnjem nivou. U to se računaju prihodi kliničkog centra, studentskog i penzionerskog grada, ali “Grada kraljeva”, koji će kompletno biti izgrađen u kamenu.\nPrevious ArticleUvoz dijamanata u BiH skočio 28 putaNext ArticlePreminula Dolores O’Riordan, pjevačica banda The Cranberries


Štampa - Blic Online\n"Izgubljen ŽRTVENI JARAC za sve bolesti": Naslovi u britanskoj štampi pokazuju PODELJENOST oko Bregzita (FOTO)\nPrvog dana Bregzita britanska štampa danas slavi, izražava žaljenje ili postavlja veliko pitanje - šta će se dalje događati.\n"MRAČNA NOĆ ZA SAD" Iranska štampa piše da je Vašington prvi put priznao NEUSPEH, građani odahnuli\nIranska štampa proglasila je napad na američke snage u Iraku "mračnom noći za Amerikance", navodeći da je Vašington "prvi put u istoriji priznao neuspeh", dok je istovremeno na ulicama Teherana vladalo olakšanje što nijedna strana nije bila spremna za rat.\nPapa pozvao strane novinare da iskoriste moć štampe za istinu\nPapa Franja je danas pozvao strane dopisnike da ponizno iskoriste moć štampe u potrazi za istinom i da daju glas onima bez glasa, nazivajući novinarstvo važnim sredstvom za suzbijanje mržnje i lažnih vesti.\nMogerini: Slobodna štampa je stub demokratije\nSlobodna štampa nije samo vesnik pouzdanih i tačnih informacija, već je i stub demokratije, izjavila je šefica diplomatije Evropske unije Federika Mogerini povodom Svetskog dana slobode štampe, koji se obeležava 3. maja.\nZASTRAŠUJUĆI NASLOVI U RUSKIM MEDIJIMA "Ne možemo da isključimo da se naše ORUŽJE SUDNJEG DANA neće približiti obali SAD"\nOvog jutra jedna priča dominira u ruskim medijima: nakon povlačenja Sjedinjenih Država i Rusije iz Sporazuma o nuklearnim raketama srednjeg i kratkog dometa (INF), štampa upozorava da je “situacija opasnija od kubanske nuklearne krize”.\nSABOTAŽA VODEĆIH AMERIČKIH MEDIJA Sajber napadi prekinuli štampanje nekoliko novina, sumnja se da dolaze van teritorije SAD\nNekoliko vodećih američkih novina imalo je problem sa štampanjem i distribucijom svojih izdanja zbog hakerskog napada.\nPredstavnik OEBS-a za slobodu medija Arlem Dezir izrazio je danas zabrinutost zbog ograničavajućeg uticaja nedavnih trgovinskih mera Prištine na distribuciju srpske štampe na Kosovu, saopštio je OEBS.\nNa Kosovu i Metohiji ni danas nema srpske štampe\nNa Kosovu i Metohiji ni danas nema srpske štampe, a sva je prilika da je neće biti ni sutra s obzirom da na to kosovski carinici traže da na svim fakturama piše "Republika Kosovo".\nPRAZNI RAFOVI KIOSKA Blokada za srpsku štampu na Kosovu, u Mitrovicu jutros nisu stigle novine (FOTO)\nZbog povećanja carinske stope na proizvode iz Srbije i BiH na 100 odsto, jutros na Kosovo i Metohiju nije dopremljena beogradska štampa, mlijeko, hleb i drugi proizvodi koji su do juče u jutarnjim časovima dopremani u prodajne objekte na teritoriji južne srpske pokrajine.\n"OVO JE GIGANTSKO OKUPLJANJE NACISTA" Nemački mediji oštro o Hrvatskoj i Blajburgu\nŠtampa na nemačkom oštro je ocenila dešavanja na komemoraciji žrtvama blajburškog masakra u Koruškoj i, kako su naveli, oživljavanje duha fašizma koji je već godinama prisutan na toj manifestaciji.\nSmrt u bastionu balkanske mafije, naslov je teksta u "Frankfurter algemajne cajtungu" posle ubistva Olivera Ivanovića.\nŠtampa na nemačkom jeziku pisala je juče o ekonomskoj zaostalosti Balkana, dok je "Noje cirher cajtung" Beograd opisao kao "meku za transvestite".\nStudentkinja upala u PODMUKLU ZAMKU. Tek kada je tražila račun shvatila je ŠTA SU JOJ SVE NAPLATILI u kopirnici\nPojedine kopirnice u gradu osmislile su način kako da na jednoj od najčešćih usluga - štampanju dokumenata, zarade dodatni novac.\n"Lucerner cajtung" o Haradinaju: Ratni zločinac ili partner za dijalog?\nŠvajcarski dnevnik "Lucerner cajtung" objavio je danas tekst o Ramušu Haradinaju pod naslovom "Ratni zločinac ili partner za dijalog", u kome naglašava da je evropski komesar Johanes Han tokom poslednje posete Beogradu jasno je stavio do znanja da Srbija neće moći u EU bez normalizacije odnosa sa Kosovom.\nŠvajcarski list: Podela Kosova "probni balon" Beograda\nIdeju srpskog ministra spoljnih poslova Ivice Dačića o podeli Kosova švajcarski dnevnik "Noje cirher cajtung" ocenjuje danas kao "probni balon Beograda".\n"ZNA PRAVILA I POŠTUJE TABUE" Evo kako nemačka štampa vidi Anu Brnabić\nMandatarka za sastav srpske vlade važi kao "stručna, međunarodno dobro umrežena, uzdignuta iznad ozloglašene beogradske stranačke močvare – i apsolutno lojalna Vučiću", piše štampa na nemačkom jeziku.\nŠtampa strahuje od restriktivnog propisa EU o zaštiti ličnih podataka\nTrideset evropskih novinskih izdavača je u otvorenom pismu zatražilo reviziju nacrta novog propisa EU o zaštiti ličnih podataka, smatrajući da bi im on ugrozio poslovanje na internetu.\n"Dojče vele": Velika Albanija više nije samo plod SRPSKE MAŠTE I STRAHA\nŠtampa na nemačkom se osvrće na moguće sankcije EU Makedoniji kao i na nedavne izjave Edi Rame i Hašima Tačija o ujedinjenju Albanaca iz regiona u 'mini uniju'.\nNemačka štampa: U Istanbulu ubijena nada za Novu godinu\nSvet se budi u Novoj godini, a nada da bi 2017. mogla da bude bolja od prošle već je iščezla - strah je ponovo tu, piše danas nemačka štampa povodom napada u noćnom klubu u Istanbulu, u kom je 39 osoba ubijeno.\nUgledni švajcarski list o odnosima Beograda i Zagreba: „NEUROTIČNA“ politika Hrvatske prema Srbiji\nU Hrvatskoj se registruje svako saopštenje iz Beograda – „teško je zapušiti uši kada se govori istim jezikom. Iz toga proizilazi ono što je Frojd nazivao narcizmom malih razlika“, piše ugledni Noje cirher cajtung u tekstu o srpsko-hrvatskim odnosima pod naslovom „Sitničava komšijska politika Hrvatske“.\n"ROĐENJE NOVE BRITANIJE" ILI "OPASNO PUTOVANJE" Britanska štampa dan posle Bregzita podeljena do srži\nBritanska štampa danas je podeljena oko Breksita, koji neki listovi nazivaju "rođenjem nove Britanije", a drugi sa zebnjom pitaju "šta li će se sada dogoditi"?\nU Opštini Irig odštampano je 712 glasačkih listića manje, zbog čega je Opštinska izborna komisija (OIK) u toj opštini naložila da se ponovo štampaju novi glasački listići.


Evropska unija primila zahtev Rusije za registraciju vakcine „Sputnjik Ve“ - Sputnjik Srbija\n09:12 09.02.2021 (osveženo 10:21 09.02.2021) Preuzmite kraći link\nRuski fond za direktne investicije podneo je zahtev za registraciju ruske vakcine „Sputnjik Ve“ (Sputnik V) u Evropskoj uniji 29. januara i postoji potvrda da je Brisel primio zahtev, saopšteno je Sputnjiku iz Fonda.\nKako se navodi RFPI je 22. oktobra 2020. godine podneo Evropskoj agenciji za lekove (EMA) zahtev za učešće u naučnom savetovanju o vakcini 'Sputnjik Ve' (Sputnik V). Predstavnici Fonda, tvorci vakcine i predstavnici EMA održali su naučnu konsultaciju 19. januara 2021. godine.\n„RFPI je 29. januara 2021. godine predao Evropskoj uniji zahtev za registraciju vakcine 'Sputnjik Ve' (Sputnik V) i pokrenuo proces predaje informacija Evropskog agenciji za lekove kroz proceduru postupne ekspertize. Fond poseduje zvaničnu potvrdu Evropske agencije za lekove da je zahtev primljen“, saopšteno je iz ruskog Fonda.\nRanije je izvor iz Evropske agencije za lekove saopštio da je završeno konsultovanje tvoraca ruske vakcine „Sputnjik Ve“ (Sputnik V). Predstavnik EMA takođe je pojasnio da agencija zasad nije primila zahtev za registraciju od tvorca vakcine „Sputnjik Ve“ (Sputnik V).


MUP nudi 500.000 za informacije o muškarcu koji je pratio ženu Predraga Malog\nIzvor: Radio 021, 25.Jul.2019, 17:20\nDirektor policije Vladimir Rebić raspisao je nagradu od 500.000 dinara za informacije koje će omogućiti identifikovanje muškarca za kog se sumnja da je ugrožavao sigurnost M.A. i njene šestomesečne ćerke, saopštio je MUP.\n"MUP intenzivno traga za nepoznatim muškarcem imajući u vidu da se, u skladu sa nalogom Prvog osnovnog javnog tužilaštva u Beogradu, sprovode predistražne radnje zbog sumnje da je on ugrozio život i telo M.A. i njene šestomesečne ćerkice, pa >> Pročitaj celu vest na sajtu Radio 021 << u cilju njegovog identifikovanja, pozivamo građane da pruže potrebne informacije o osobi čiju fotografiju dostavljamo", navodi se u saopštenju MUP-a.\nGrađani koji imaju te informacije, mogu ih prijaviti na broj telefona 064/724-1019.\nU saopštenju se ne navodi o kojem slučaju je reč, ali se u javnosti već nekoliko dana pominje da je nepoznati muškarac danima uhodio nevenčanu suprugu Predraga Malog, brata ministra finansija. Njeni inicijali odgovaraju inicijalima navedenim u saopštenju MUP-a.\nPodsetimo, dan nakon što je KRIK objavio tekst o vezama brata ministra finansija sa biznismenima Ivanom Bošnjakom i Stojanom Vujkom, vlasnicima firme "Milenijum tim" koja je angažovana na najvrednijim državnim projektima, između ostalog i na "Beogradu na vodi" (pročitajte OVDE) više tabloida objavilo je fotografije osobe za kojom sada traga MUP, tvrdeći da je reč o novinaru KRIK-a koji je navodno pratio nevenčanu suprugu Predraga Malog.\nKRIK je takve tvrdnje demantovao navodeći da osoba koja se vidi na tim snimcima sigurnosnih kamera nije deo njihove redakcije. "Provladin tabloid 'Srpski telegraf', iznoseći neistine o našim novinarima, ugrožava njihovu bezbednost. Tako su počele da stižu pretnje redakciji preko društvenih mreža", saopštio je tada KRIK.\nDanas: Rebić: Pola miliona za identifikaciju muškarca koji je ugrozio M.A. i njenu bebu\nB92: Raspisana poternica za osumnjičenim za uhođenje porodice Predraga Malog, nagrada pola miliona\nRadio Slobodna Evropa: Nagrada MUP za informaciju o osobi koja je pratila ženu Predraga Malog\nNoviMagazin.rs: Pola miliona za informacije o muškarcu koji je pratio devojku Predraga Malog


Ključ za sva vaša putovanja: Odeon World Travel na sajmu turizma - Nedeljnik\nPored standardne ponude letovališta i dalekih destinacija, predstavljeni su wellness & spa i city break aranžmani, kao i krstarenja. Tokom ovogodišnjeg Sajma organizovana je i specijalno osmišljena tribina na temu „Putovanje kao inspiracija“\nU susret letu, turistička agencija Odeon World Travel predstavila je na 39. Sajmu turizma atraktivnu ponudu letovanja na najpoželjnijim destinacijama širom Evrope i sveta.\nPored standardne ponude letovališta i dalekih destinacija, predstavljeni su wellness & spa i city break aranžmani, kao i krstarenja. Tokom ovogodišnjeg Sajma organizovana je i specijalno osmišljena tribina na temu „Putovanje kao inspiracija“.\nNebojša Jojić iz agencije Odeon, Saša i Ana Marija (Štikla Kafa i Kravata), Jelena Bašević autorka bloga ”Snovi u koferima”, Mateja Panović sa portala “Putuj Sigurno”, i Boris Firicki sa bloga Hotelijeri, govorili su o interesantnim i neobičnim avanturama kroz koje su prošli na najrazličitijim svetskim destinacijama.\nOdeon World Travel je u saradnji sa Termama Laško pripremio i nagradnu igru „Destination-Vacation“, a Ivana Grujić je srećna dobitnica koja je osvojila putovanje za dve osobe u Terme Laško, jednu od najlepših i najluksuznijih termi Slovenije.\nTakođe Odeon World Travel je i za sve posetioce štanda pripremio nagradnu igru, a Andrea Kostić je osvojila nagradno putovanja u Grčku za dve osobe.


Bez poskupljenja struje 5 Jan 2014 - rts\nElektroprivreda Srbije povećaće u 2014. godini prihode i investicije i pokrenuti organizacione promene za uštede od 36 miliona evra godišnje, izjavio je vršilac dužnosti generalnog direktora EPS-a Aleksandar Obradović. Obradović je u intervjuu agenciji Beta rekao da prve rezultate reformi u EPS-u očekuje u prvoj polovini 2014. godine. "Uspeli smo da s donošnenjem novog statuta, ukidanjem Upravnog i osnivanjem Nadzornog odbora stvorimo uslove za korporativizaciju, to jest za bolju i efikasniju organizaciju EPS-a. Korporativizacija znači seču neefikasnosti", rekao je Obradović.\nPrema njegovim rečima, Vlada Srbije bi trebalo da odobri statut EPS-a do sredine januara, a nakon toga je na direktoru da predloži set organizacionih mera i uvede jedinstveno upravljanje sistemom koje će smanjiti administrative troškove i do 100.000 evra dnevno.\n"Jasno je rečeno da to mora da se uradi, da EPS mora da se centralizuje, korporativizuje i pređe u akcionarsko društvo", istakao je Obradović.\nPoručio je da bi glavni cilj reformi trebalo da bude da EPS postane profitabilan.\n"EPS je već u 2013. ostvario finansijske rezultate koji su za 200 miliona evra bolji nego što je planirano. Za 2014. ponovo idemo sa skromnijim planom i stavljamo akcenat na investicije", rekao je Obradović.\nPlan investicija i plan profitabilnosti\nPrema prvobitnom planu, EPS je 2013. trebalo da završi sa 22 milijarde dinara gubitka. Obradović je rekao da je plan poslovodstva da u prvom tromesečju 2014. Ministarstvu energetike i Vladi predstavi plan investicija u narednih 10 godina i plan profitabilnosti EPS-a.\n"Nivo tog profita će se utvrditi u zavisnosti od toga koje investicione planove i u kojem obimu će odobriti vlada. Sredinom 2014. godine moći ćemo konkretno da pričamo o očekivanom nivou profita", rekao je Obradović.\nPodsetio je da su u 2013. godini započete investicije od oko 200.000 evra u Rudarski basen "Kolubara", od oko 70 miliona evra za obnovu agregata u Hidroelektrane "Zvornik" i da će te aktivnosti biti nastavljene i u 2014.\n"Investicija u novi termoblok u Kostolcu je prvo ulaganje u nove proizvodne pogone posle više od 20 godina. Ta investicija je naš prioritet", rekao je Obradović i dodao da su urađene finansijske analize za projekte kao što su hidroelektrane "Đedap tri" i "Bistrica" i TENT B3.\nObradović je rekao da su investicije u elektroenergetici u regionu skoro zaustavljene zbog pada cene struje od oko 30 odsto u 2013. godini i zbog pada celokupnog tržišta.\nPotraga za strateškim partnerima\nEPS pored toga nosi i "kredit prošlosti", jer je godinama bio gubitaš i ima velike dugove, zbog čega, istakao je direktor EPS-a, uz pomoć vlade traži strateške partnere u projektima koje ne može sam da realizuje.\nRekao je i da je kroz reprogram rešeno oko 20 milijardi dinara dugovanja građana i privrede za struju, ali da je ostalo još 60 milijardi dinara.\n"Učinićemo sve da se taj novac vrati u EPS, uključujući sudske presude i prinudnu naplatu. Snabdevanje struje biće obustavljeno za kupce koji ne plaćaju električcnu energiju i EPS na tome insistira", rekao je Obradović.\nIstakao je da je za širenje EPS-a u regionu neophodno da se prvo uradi "domaći zadatak", a to je da postane efikaanija, bolja i profitabilna firma. U suprotnom bi, dodao je, kao gubitaš mogao da postane žrtva preuzimanja.\n"Ja se borim za to da EPS ostane državna firma i da postane profitabilna firma, kao profitabilna firma možemo da pričamo o širenju uticaja EPS-a u regionu", rekao je Obradović.\nPlanom poslovanja EPS-a u 2014. nije predviđeno poskupljenje struje za domaćinstva i deo privrede, izjavio je vršilac dužnosti generalnog direktor tog javnog preduzeće Aleksandar Obradović.\nPoručio je da će EPS održati svoje obećanje da dok traje zimska sezona neće upućivati zahtev za poskupljenje struje kupcima koji se snabdevaju po regulisanoj ceni.\nObradović je rekao da će procena da li će nakon toga tražiti povećanje cene biti doneta kada se tokom prvog kvartala 2014. utvrdi koje investicione projekte će EPS realizovati.\n"Prvo ide odluka o investicijama, a onda onda na osnovu toga procena da li treba da tražimo povećanje cene", rekao je direktor EPS-a.\nPoručio je i da će cene na otvorenom tržištu visokog i srednjeg napona odrediti tržište i dodao da je cena električne energije u regionu smanjena i do 30 odsto, što se odrazilo i na tržište u Srbiji.


Bojan K. 20. juna 2013., 23:13 6.1k Views\nNa Pančevačkom mostu, u smeru prema naseljima na levoj obali oko 21:35h, prevrnuo se kamion i izazvao nenormalnu gužvu na mostu kao i na svim pristupnim ulicama ka mostu.\nKako smo saznali u Hitnoj pomoći, povređen je muškarac star 60 godina koji je zadobio prelom leve podlaktice i muškarac star 48 godina koji nema vidljivih povreda.\nUsled prevrtanja kamiona na „Pančevcu“, ulje je iscurelo, pa zbog opasnosti da se zapali, na lice mesta su izašli i vatrogasci.\nU trenutku kad su stigli vatrogasci nisu zatekli povređene u sudaru iako je ekipa Hitne pomoći imala dosta poteškoća da se probije kroz gužvu i stigne do mesta udesa.\nIako se udes dogodio pre skoro dva sata i dalje su katastrofalne gužve na mostu i oko mosta – pogledajte uživo kamere.\nPrethodna objava Video reportaža Vidovdanskog turnira 2013\nSledeća objava Žena polivena kiselinom umesto vodom


Plivanje u šnenoklama - Saša Ilić - Peščanik\nPrilog razumevanju jednog karaktera\nNakon što su vlasti, posle višegodišnjeg skrivanja optuženika za ratne zločine, uhapsili i izručili Ratka Mladića a potom i Gorana Hadžića, Aleksandar Vučić je pomislio kako će mu tumačenje uloge proevropskog premijera Srbije biti odveć lako. Njegov učitelj je odavno već bio u Hagu, a stariji kolega Nikolić u snazi za još jedan, poslednji i odlučujući izborni ciklus. Prošlo je i ono vreme mirnodopskog radikalskog aktivizma kada je na zgradi Televizije B92 svojeručno lepio plakate sa natpisom „Bulevar Ratka Mladića“, boreći se tako „za pravo na drugačije mišljenje“. „Da li u ovoj zemlji postoji pravna država“, pitao se tom prilikom Vučić pred televizijskim kamerama, „da li će i članovi SRS-a biti uhapšeni kao i ti mladići koji su iskazali svoje mišljenje?“ Razume se da su pomenuti mladići svoje pravo na drugačije mišljenje demonstrirali nekoliko dana ranije upravo na način Aleksandra Vučića. Od tada je prošlo osam godina i Srbija je konačno postala pravna država, o čemu nas je izvestio aktuelni ministar pravde Nikola Selaković, kada su ga pitali da li će uhapsiti Šešelja i vratiti ga u Hag.\nNe, odgovorio je Selaković, „ono što želim da kažem jasno i nedvosmisleno je da je Srbija pravna država. Prošlo je vreme kada su ljudi kao vreće sa poštom trpani i slani u Hag bez poštovanja bilo kakve zakonske regulative.“ Zaista, ova izjava nadilazi čak i neke Vulinove meditacije. Istovremeno, ona se naslanja na Vučićevo trasiranje pravde iz perioda plakatiranja Bulevara AVNOJ-a, ali i iz jula 1995. kada je davao „glupe izjave“, kao i bezbroj puta pre toga, tokom rata u Bosni i u Hrvatskoj. Ministar Selaković, međutim, zaboravlja da Šešelja niko nije hapsio niti ga je trpao u džak sa poštom, niti slao u Hag. On je otišao dobrovoljno, pošto je najavio „krvavo proleće u Srbiji“. Vučić je tada samo šmrcao i gutao sline. Svi zajedno su ličili na mafijašku familiju čijem bosu je dijagnostikovana letalna bolest, zbog koje će morati na duže da otputuje u neki evropski sanatorijum.\nMeđutim, ispostavilo se da je „gospodin Šešelj“, kako ga Selaković oslovljava, jednog dana vraćen u zemlju. I od tada je počelo novo poglavlje u životu Aleksandra Vučića, sada premijera Srbije, koju mu je šef u februaru 2003. ostavio na „čuvanje“. Odsustvo reakcije Vlade na Šešeljeve ispade dovelo je do burnih reakcija u regionu, gde je ostalo živo sećanje na zločinačku ratnu aktivnost radikala i njihovog lidera. Šešelj je, vrativši se kući, umesto lečenja nastavio svoju političku karijeru. Napravio je miting u Beogradu, uključio se u javnu ceremoniju dovršavanja decenijskog procesa rehabilitacije Draže Mihailovića, vratio se sasvim u politički život Srbije. Sve je to dovelo do porasta popularnosti radikala koji su, prema poslednjem istraživanju agencije Faktor plus, dosegli čak šest odsto. Na Šešeljeve aktivnosti, premijer Vučić se gotovo nikada nije javno obazirao, dok su mediji pod njegovom kontrolom nastojali da ih ignorišu. Takođe, stav EU bio je da premijer pravilno postupa i da šačica radikala na ulicama Beograda ne znači ništa. Haški tribunal je takođe poverovao da će se lider radikala zaista posvetiti hemoterapiji. Međutim, radikali su sa njegovim povratkom doživeli novu metastazu. Ispostavilo se da silne analize o tome kako je Vučić, „rešivši pitanje Kosova“, zauvek spakovao nacionalizam u podrumske kutije, bile samo deo marketinškog paketa SNS-a.\nOd povratka iz Haga, Šešeljeva javna aktivnost ustanovila je jedno pravilo: nikada nije ulazio u otvoreni sukob sa premijerom Vučićem. Pakt o nenapadanju sklopljen je relativno brzo a jedina meta njegove kritike postao je predsednik Nikolić. Moglo bi se reći da je Šešelj poslušno prihvatio model opstanka, koji je Vučić ponudio većini partijskih lidera na vlasti i u opoziciji, ali i medijima i javnim inetelektualcima. Šešelj je postao uzoran građanin Vučićevog poretka nalik jednom rashodovanom Tadiću, samo sa rečnikom ratnog zločinca koji se u domaćoj javnoj sferi takođe toleriše. Zauzvrat, Šešelj je dobio mogućnost da upravlja svojom strankom, lagano diže postotak popularnosti i poput svih ostalih povremeno napada Tomislava Nikolića. O Aleksandru Vučiću se od Šešelja moglo čuti samo to da je voleo da čita knjige Dragoša Kalajića; otprilike ono što bi svaki posvećeni roditelj povremeno umeo da kaže za svoje „uspešno dete“. U Tadićevoj mekoj varijanti, bio je to recimo iskaz o šnenoklama, kojim je njegova majka obradovala javnost u jednom intervjuu. Dakle, te šnenokle u Vučićevom slučaju, bile su Kalajićeve fašističke ideje koje su tokom vremena kod njega evoluirale do novog koncepta moći.\nOtkako je Žalbeno veće Haškog tribunala usvojilo žalbu tužilaštva na privremeno puštanje na slobodu Vojislava Šešelja, naredivši njegov povratak u pritovor, došlo je do talasa nezadovoljstva kod srpskih političara. Svi se utrkuju danima ko će pronaći bolje poređenje za kvalifikovanje takve „nemoralne odluke“ Haga. Uglavnom, potez je protumačen kao još jedan udar na premijera i Srbiju, dok se sam Vučić dosetio da je to „zbog toga što se svetskoj javnosti nije dopao njegov govor povodom godišnjice NATO bombardovanja SRJ“. Zaista, radilo bi se o narcističnom tumačenju događaja da Ivica Dačić i Bratislav Gašić nisu gotovo u isto vreme, u Briselu, potpisivali Individualni partnerski akcioni plan (IPAP) o daljoj saradnji Srbije sa NATO. Ovaj premijerov „koncept kategoričnog nepristajanja“ (jedno govorim a drugo radim!) na zahteve sa strane već je odavno poznat njegovim apologetama i kritičarima. Šešelju je to poznato još od ranije. On dobro zna da bi se u Vučićevoj negativnoj ontologiji moglo desiti da i on odleti sa Kalajićevim šnenoklama. Radikali ionako preko SNS-a imaju svoj izlaz iz nacionalizma Šešeljevog tipa u mnogo komforniji, unapređeni oblik koji lako zameni ruski tok azerbejdžanskim napajanjem.


Predstavnici Zavoda za zapošljavanje RS boravili u radnoj posjeti Požarevcu\n23.02.2018 14:24 | A. J. R.\nPožarevac - Između Republike Srpske i Srbije postoji dobra saradnja u socijalnoj politici i poslovima zapošljavanja, a postoji niz oblasti u kojima se ona može unaprijediti, rekao je direktor Zavoda za zapošljavanje RS Miroslav Vujičić koji je juče boravio u radnoj posjeti Požarevcu.\nVujičić se tokom boravka u Srbiji sastao sa predsjednikom Skupštine grada Požarevac Bojanom Ilićem, zamjenikom gradonačelnika Požarevca Sašom Pavlovićem, te sa direktorom Nacionalne službe za zapošljavanje Zoranom Martinovićem i predsjednicima opština Braničevskog okruga.\nNa sastanku je istaknuta dobra međunarodna saradnja u oblasti socijalne politike i poslova zapošljavanja, a u skladu sa Sporazumom o uspostavljanju paralelnih veza između Srbije i RS.\n- Smatram da smo dobro predstavili naš rad i Srpsku - istakao je Vujičić, koji je pozvao rukovodstvo Požarevca i privrednike iz Srbije da posjete RS i razmotre mogućnosti saradnje.\nDelegacija Zavoda za zapošljavanje se sastala i sa direktoricom Nacionalne službe za zapošljavanje Filijale Požarevac Sonjom Mirić. Na sastanku je akcenat stavljen na aktivnosti regionalnih i lokalnih organizacionih jedinica, kako u Srpskoj tako i u Srbiji, a koje se sprovode kroz aktivne mjere zapošljavanja.\nRazmijenjena su i iskustva u vezi sa vođenjem evidencija o nezaposlenim licima, te iskustva i informacije u vezi sa posredovanjem u zapošljavanju.


U Crnoj Gori svi izbori, parlamentarni ili lokalni, dovode do pojačanih tenzija i manipulacije biračima, a izuzetak neće biti ni predstojeći u Mojkovcu i na Cetinju, dok ih u Petnjici ne treba očekivati, ocjenjuje za Radio Slobodna Evropa analitičar Centra za demokratsku tranziciju Dragan Koprivica.\nU susretima sa crnogorskim zvaničnicima, uključujući premijera Zdravka Krivokapića i predsjednika Skupštine Aleksu Bečića, specijalni izaslanik SAD-a za Zapadni Balkan Gabrijel Eskobar poslao je jedinstvenu poruku podrške suverenoj i građanskoj Crnoj Gori i borbi protiv korupcije.\nZa prvih deset mjeseci ove godine u Crnoj Gori je 14 puta povećana cijena goriva, proizvodi su poskupili više od 3 odsto u odnosu na prethodni mjesec. Cijena ulja je viša za 40 odsto, a povrća za 13.\nKrivokapić u zoni temeljno uzdrmanih odnosa sa Srbijom\nPosjeta crnogorskog premijera Beogradu (2. i 3. novembra), biće prva zvanična od kako je Krivokapić 4. decembra prošle godine izabran za predsjednika Vlade Crne Gore.\nSusreti crnogorskih zvaničnika u Vašingtonu i Briselu sa visokorangiranim predstavnicima administracija zaduženih za Zapadni Balkan, značajno su intenzivirani u oktobru, u vrijeme aktuelne krize o rekonstrukciji Vlade i ultimativnog zahtjeva prosrpskog Demokratskog fronta da bude dio izvršne vlasti.\nPredstavnici Vlade su za Radio Slobodna Evropa (RSE) kazali da model građanskog oduzimanja nezakonite imovine predviđa da istragom može da bude obuhvaćena i imovina koja je sticana godinama i decenijama unazad.\nOva razlika u prioritetima pokazuje da političari ne osluškuju puls građana nego insistiraju na temama koje duboko dijele društvo što, kako ističe Daliborka Uljarević iz Centra za građansko obrazovanje usložnjava bezbjednosnu situaciju u Crnoj Gori.\nOd pojave delta soja korona virusa raste broj oboljelih među mlađim osobama a samim tim i teško oboljelih što dovodi do povećane smrtnosti tih pacijenata, kaže načelnik Pulmologije Kliničkog centra Crne Gore Vladimir Jovanović\nĆalović je iz tužilaštva dobila poziv da dođe na saslušanje dok je od predsjednika države Mila Đukanovića zatraženo da se o navodima izjasni pisanim putem\nTrinaesto poskupljenje goriva u Crnoj Gori u deset mjeseci\nTermoelektrana Pljevlja: Rekonstrukcija ili gašenje\nHoće li Crna Gora pored ugovorenih 54 miliona eura za ekološku rekonstrukciju Termoelektrane (TE) Pljevlja platiti dodatnih 15 konzorcijumu koji predvodi kineska kompanija Donfang Electric International Corporation (DEC)?\nU Crnoj Gori hapšenja po ruskim potjernicama\nMilijarder iz Azerbejdžana Telman Ismailov uhapšen je 1. oktobra u Podgorici, po potjernici koju je za njim raspisala Rusija, zbog čega mu je određen ekstradicioni pritvor, dok je ruski državljanin Igor Čujan, za kojim je raspisana potjernica moskovskog Interpola, uhapšen 1. oktobra u Tivtu.\nTri decenije od razaranja Dubrovnika\nPrvog oktobra 2021. godine tačno je tri decenije od prvog napada na Dubrovnik i početka opsade koje su izvele snage tadašnje Jugoslovenske narodne armije (JNA), potpomognute crnogorskim rezervistima i dobrovoljcima iz Istočne Hercegovine\n29. septembar/rujan, 2021.\nDo povećanja plata preko 'Maršalovog plana za Crnu Goru'\nUkidanje doprinosa za zdravstveno osiguranje koje bi naredne godine, uz ostale mjere poreske reforme koje je najavio ministar finansija trebalo da dovede do značajnog povećanja prosječne plate je isuviše rizičan potez, kaže za Radio Slobodna Evropa (RSE) ekonomski analitičar Zarija Pejović.\nGeneralni sekretar Evropske mreže organizacija za praćenje izbora (ENEMO) Zlatko Vujović kaže za RSE kako je iznenađujuća odluka ruskog tužilaštva da proglasi kao nepoželjne aktivnosti ove međunarodne nevladine organizacije, budući da ENEMO do sada nije imala misiju nadgledanja izbora u Rusiji.\nBivši mitropolit Amfilohije je 2016. godine izjavio da je pravo na vjersku nastavu u školama "zagarantovano svim važećim međunarodno pravnim aktima o ljudskim slobodama i pravima”\nVrijeđanje na etničkoj osnovi lidera Građanskog pokreta URA i vicepremijera Dritana Abazovića, kome je M.V. na Cetinju, ispred zgrade lokalnog parlamenta, prijetio i opsovao "muslimansku majku", osudile su i političke partije, dio zvaničnika, nevladinih organizacija, islamska zajednica.


Edita Aradinović, Ministarke – Biografija 2020, Visina, Težina, Instagram, Facebook, Youtube\nEdita Aradinović, jedna je od članica ženskog muzičkog sastava “Ministarke” koji je formiran 2013. godine i koji je zahvaljujući svojim pesmama postigao zapažen uspeh i zapaženu popularnost na ovim prostorima.\nMeđutim, Edita Aradinović, javnosti je postala poznata nekoliko godina pre nego što je postala članica muzičkog sastava “Ministarke” i to kao jedna od učesnica u popularnom muzičkom takmičenju “Zvezde Granda”.\nUkoliko je Edita Aradinović jedna od vaših omiljenih “ministarki” i ukoliko želite da saznate više o njenoj karijeri, ali i o njoj privatno, na pravom ste mestu, jer je pred vama Editina biografija.\nEdita Aradinović – biografija\nEdita Aradinović, rođena je 30. juna 1993. godine u Beogradu, gde je odrasla, završila osnovno i započela srednje obrazovanje i gde i danas živi i radi.\nEdita Aradinović ima sedam godina stariju rođenu sestru Indiru koja je takođe poznata javnosti i koja se baš kao i Edita bavi pevanjem.\nIako se u medijima dosta puta spekulisalo o tome da Edita i njena starija rođena sestra Indira, koja je široj javnosti poznatija kao Indy, nisu u dobrim odnosima, njih dve su to demantovale i to ne samo putem izjava koje su dale za brojne pisane medije, već i putem brojnih zajedničkih gostovanja u veoma gledanim i popularnim televizijskim emisijama.\nNaime, kako je Edita Aradenović više puta navela, a kako je njena sestra Indira više puta potvrdila, još od najranijeg detinjstva, pa sve do danas, njih dve su u izuzetno skladnim sestrinskim odnosima i jedna drugoj predstavljaju ogromnu podršku.\nZa tu činjenicu da su Edita i Indira vezane i da su u savršeno skladnim sestrinskim odnosima, u kojima svakako ima mesta i za po koju prolaznu i krajnje bezazlenu sestrinsku raspravu, u najvećoj meri je zaslužna njihova majka Florija, koja ih je uvek učila tome da između njih treba da vlada ljubav, sloga i uzajamno poštovanje.\nPored rođene sestre Indire, Edita Aradinović je imala i rođenog brata, koji je na njenu ogromnu žalost, ali i na ogromnu žalost njihove cele porodice preminuo 2004. godine, kada je Edita imala samo 11 godina.\nEditin rođeni brat, bio je osoba koja je rođena sa Daunovim sindromom i upravo ta činjenica, odgovorna je za to što je njegov životni vek bio kratak i što je preminuo jako rano.\nIako joj je brat bio bolestan i iako je donekle mogla da očekuje da će ga jednog dana prerano izgubiti, Edita je jako teško podnela njegovu smrt i kako kaže, čini joj se da se onog dana kada joj je brat preminuo, ugasio jedan deo njene ličnosti.\nSa podjednakim osećajem tuge i sa podjednakim bolom, preranu smrt Editinog brata, doživele su i njena rođena sestra Indira, kao i njena majka Florija.\nKako Edita navodi, čini joj se da ni jedna od njih tri, a posebno majka, ni do danas nije uspela da se pomiri sa činjenicom da Editinog i Indirinog brata više nema.\nZnajući koliko je njihovoj majci teško pao gubitak sina, Edita i Indira, sve do danas, trude se da budu što pažljivije prema majci i da joj na taj način, bar minimalno ublaže i olakšaju teret koji već više od jedne decenije nosi na svom srcu.\nUprkos bolu koji nosi na svom srcu i uprkos tome što je u jednom periodu njeno zdravstveno stanje bilo drastično narušeno, Editina majka Florija, važi za jednu izuzetno lepu ženu i dobivši priliku da vide njenu fotografiju, mnogi novinari, ali i Editini fanovi, složili su se oko jedne činjenice, a to je da su i Edita i njena rođena sestra Indira, lepotu nasledile upravo od majke.\nOno što je jednom delu javnosti poznato, ali što mnogi i dalje ne znaju, jeste da je Editina majka Florija, sestra popularne braće Đogani, Đoleta i Gagija. Samim tim, jasno i nedvosmisleno se zaključuje da su\nĐole i Gagi Đogani, zapravo Editini ujaci. Ta činjenica, po mišljenju mnogih, donekle objašnjava kako su i zašto su Edita i njena rođena sestra Indira talentovane za muziku.\nO tome koliko je Editina ljubav prema muzici i prema pevanju velika, dovoljno svedoči podatak da je ona čak odlučila da napusti srednju školu kako bi mogla da peva i da se posveti stvaranju muzičke karijere.\nNaime, po završetku osnovnog obrazovanja, Edita Aradinović je upisala srednju Tehničku školu i to smer za dizajn kože. Međutim, kako je ubrzo u sebi prepoznala želju da se bavi pevanjem i kako je počela da nastupa po beogradskim noćnim klubovima i da na taj način zarađuje, Edita je ubrzo odlučila da odustane od daljeg školovanja i ispisavši se iz srednje škole, posvetila se ideji o stvaranju muzičke karijere.\nNakon izvesnog vremena koje je provela pevajući po beogradskim noćnim klubovima, Edita Aradinović je 2010. godine, odlučila da se javnosti predstavi kao jedna od takmičarki popularnog muzičkog takmičenja “Zvezde Granda”. Kada se sada, sa vremenske distance osvrne na pomenuto takmičenje, Edita tvrdi da odgovornost za njeno ispadanje i za odustajanje od daljeg takmičenja pripada jednom od glavnih ljudi u Grand produkciji, tačnije Saši Popoviću.\nNaime, kako se Edita priseća i kako navodi, u određenom periodu u kojem je ona već uveliko bila jedna od učesnica takmičenja “Zvezde Granda”, odlučila je da kontaktira lično Sašu Popovića i da se sa njim konsultuje o tome da li će kako je bila ubeđena da hoće, pravilno postupiti ukoliko u sledećem krugu takmičenja nastupi sa pesmom Zlate Petrović “Dođi da mi ruke greješ”. Kada je Saša Popović, čuo njeno pitanje, uporno i vrlo izričito, potrudio se da je odgovori od takve ideje i ubedio je da umesto sa pomenutom pesmom, nastupi sa pesmom svoje rođene sestre Indire, poznatije kao Indy, koja je u to vreme već imala započetu muzičku karijeru. Nakon ubeđivanja sa Sašom Popovićem da ipak želi da nastupi sa pesmom Zlate Petrović, Edita je uvidela da ne može da se izbori za svoju odluku i pristala je da posluša njegovo mišljenje i da nastupi sa pesmom svoje sestre “Bato bre”. Takav Editin potez, za koji se odlučila po savetu Saše Popovića, doveo je do toga da se Edita nije direktno plasirala u novi krug takmičenja i da se našla među takmičarima čiji je nastavak takmičenja bio vezan za baraž. Međutim, pogođena dubokim razočarenjem u celokupno takmičenje i u protokol takmičenja, Edita je odlučila da odustane i da se povuče iz daljeg takmičenja.\nGodinu ipo dana nakon tog događaja, ne odustajući od svoje želje da se bavi pevanjem i da se posveti građenju svoje muzičke karijere, Edita Aradinović je 2012. godine sklopila saradnju sa kompozitorom Bojanom Vasićem i sa tekstopiscem Divnom Milovanović i u saradnji sa njima, snimila je i objavila je svoju prvu pesmu pod nazivom “Overila”. Pomenutu pesmu, Edita je podržala i ispratila video spotom i pesma je za veoma kratak vremenski period postala izuzetno dobro prihvaćena i popularna, a ta činjenica, omogućila je Editi da se plasira na estradno nebo i da postane poznata ne samo kao jedna od učesnica u muzičkom takmičenju “Zvezde Granda” i ne samo kao sestra Indire Aradinović, već i kao samostalna pevačica.\nNakon što je njena prva pesma doživela popularnost, Edita je za medije izjavila da joj je sada drago što se njeno takmičenje u “Zvezdama Granda” završilo na način na koji se završilo, jer u protivnom, kako je navela, ona bi postala i ostala samo jedna u nizu Grandovih zvezda i nikada ne bi mogla da započne karijeru potpuno samostalno i po sopstvenim pravilima.\n2013. godine, od strane Miloša Roganovića koji je tekstopisac i od strane njegovog bliskog saradnika Filipa Miletića koji je kompozitor, Edita je dobila ponudu da postane jedna od članica ženskog muzičkog sastava “Ministarke”, koji je te godine tek trebalo da se oformi i to po ideji pomenute dvojice mladih umetnika i stručnjaka iz oblasti muzike.\nNavedenu ponudu, Edita Aradinović je bez mnogo dvoumljenja prihvatila i zajedno sa Anom Mašulović, sa Marijom Lazić, sa Ivanom Eremić i sa Ivanom Rudić, postala je jedna od članica muzičkog sastava, koji je za veoma kratko vreme postigao zapažen uspeh.\nNakon izvesnog vremena, Marija Lazić koja je u “Ministarkama” svirala gitaru i koja je bila jedna od pratećih vokala, povukla se iz sastava, tako da su u sastavu ostale Edita Aradinović, Ana Mašulović, Ivana Eremić i Ivana Rudić.\nS obzirom da je Editina pozicija u muzičkom sastavu takva da je ona glavni vokal, ona je od trenutka kada je postala jedna od “Ministarki”, pa sve do danas, jako zadovoljna mogućnošću koju ima da pokaže i da iskaže svoje vokalne sposobnosti.\n2013. godine, kada je muzički sastav “Ministarke” oformljen, u javnost je najpre izašla njihova duestska pesma pod nazivom “Poplava”, koja je realizovana u saradnji sa poznatim pevačem Acom Pejovićem.\nPomenuta pesma, odlično je prihvaćena od strane publike i “Ministarke” su postale izuzetno popularan i među publikom cenjen i rado slušan bend.\n2014. godine, izašla je i nova, ovog puta samostalna numera “Ministarki” pod nazivom “Duni vetre”, a iste, dakle 2014. godine “Ministarke” su snimile i objavile su i svoju drugu po redu duetsku pesmu koja je proistekla iz saradnje sa poznatom pevačicom Severinom, a koja nosi naziv “Uno Momento”. Ova pesma, ispraćena je i podržana je video spotom, koji je oduševio brojne fanove i obožavaoce “Ministarki”, kao i Severinine fanove i obožavaoce.\n2015. godine, “Ministarke” su snimile i objavile su svoj prvi muzički CD koji nosi naziv “Kiseonik”. Na pomenutom CD-u, našlo se ukupno devet pesama, od kojih su tri stare i šest novih. Od novih pesama, posebno se izdvojila pesma pod nazivom “Boing 747”, ali i pesma pod nazivom “Zver”, koja je snimljena u formi dueta i to u okviru saradnje sa poznatim pevačem Sašom Matićem.\n2016. godine, “Ministarke” su snimile i objavile su još jednu u nizu svojih novih pesama, a to je pesma pod nazivom “Moje jedino”.\nOd perioda 2013. godine, kada je postala jedna od članica ženskog muzičkog sastava “Ministarke”, Edita Aradinović se nijednom nije pokajala zbog takve odluke i ono što smatra, jeste da je ta odluka jedna od najboljih koje je mogla da donese i koje je donela u okviru svoje muzičke karijere.\nEdita Aradinović privatno\nPrivatno, Edita Aradinović je nešto više od godinu dana u srećnoj vezi sa svojim dečkom Ognjenom. Ono što je u vezi sa tom činjenicom interesantno, jeste da se Edita i Ognjen poznaju jako dugo, tačnije još od perioda ranog detinjstva.\nNaime, Ognjen je išao u osnovnu školu sa Editinom rođenom sestrom Indirom i ona je još tada imala prilike da ga upozna, ni ne sluteći da će se jednom u njega zaljubiti i da će sa njim biti u emotivnoj vezi.\nOno što osim toga da je srećno zaljubljena karakteriše i opisuje Editu Aradinović privatno, jeste to da je ona jedna jako komunikativna i jako druželjubiva mlada osoba, koja voli da se druži i da izlazi.\nU svom društvu, Edita važi za jednu vedru i gotovo uvek nasmejanu devojku, koja čak i onda kada je neraspoložena i kada je opterećena problemima, uspeva da prikaže samo ono najbolje što nosi u sebi i da prema svojoj okolini emituje samo pozitivnu energiju.\nIme i prezime: Edita Aradinović\nDatum i mesto rođenja: 30. jun 1993. godine, Beograd, Srbija\nPrevious Post:Rada Manojlović – Biografija 2020, Visina, Težina, Instagram, Facebook, Youtube\nNext Post:Marija Žeželj – Biografija 2020, Visina, Težina, Instagram, Facebook, Youtube


Među uhapšenim dilerima i pjevač - Klix.ba\nPo njemu nazvana akcija Među uhapšenim dilerima i pjevač\nPo njemu nazvana akcija\nMeđu uhapšenim dilerima i pjevač\n5.11.2010. u 21:47\nPjevač Borislav Nišić iz Gradiške jedan je od 12 uhapšenih u BiH okviru akcije na razbijanju lanca organizovane grupe narko-dilera, pišu sutrašnje "Nezavinsne novine".\nIzvor "Nezavisnih novina" blizak istrazi potvrdio je da je Nišić (28) zvani Boro uhapšen danas u stanu u centru Gradiške u kojem je živio s Anđelom Perić, "šeficom" VIKOM orkestra i kandidatom Srpske napredne stranke (SNS) na lokalnim izborima u BiH 2008. godine.\nOsim Nišića, kriminalistički inspektori CJB Banja Luka uhapsili su i Ostoju Kenjala u njegovoj porodičnoj kući u Novom Gradu i još šestoricu osumnjičenih koji su sprovedeni u CJB Banja Luka na kriminalističku obradu.\nInspektori i policija su se tokom hapšenja Kenjala suočili s krvoločnim psima, odnosno turskim kangalima, koji su osumnjičenom dileru čuvali imanje.\nJedno od hapšenja dogodilo se i u banjalučkom naselju Starčevica, ali identitet osumnjičenog nije poznat.\nU akciji "Hit" desna ruka banjalučke policije i tužilaštva bila je Uprava policije FBiH, koja je danas, uhapsila četiri osobe i predala ih MUP-u RS, a koje će takođe biti sprovedene u sjedište CJB Banja Luka na kriminalističku obradu.\nIzvor blizak istrazi potvrdio je da su ranija hapšenja na području Banjaluke u septembru i oktobru ove godine i to državljana Hrvatske Kristijana Venzaisa (36) iz Rijeke i Mladena Kranjčeca (50) iz Zagreba povezana s akcijom "Hit".


Timočki klub iz Knjaževca nosilac je projekta „Životna sredina budućnost i izazovi“ – Knjaževačke vesti\nHome / Drugi pišu / Timočki klub iz Knjaževca nosilac je projekta „Životna sredina budućnost i izazovi“\nŽivotna sredina budućnost i izazovi“ naziv je projekta koji realizuje TK klub iz Knjaževca u partnerstu sa još sedam nevladinih organizacija iz Zaječarskog, Borskog, Braničevskog i Pirotskog okruga.\nProjekat je podržan od strane Švedske agencije za međunarodni razvoj i saradnju (SIDA) i kancelarije za životnu sredinu iz Beograda REK, vrednost projekta je 40.000 evra, a predviđeno je da projekat traje godinu dana. Snežana Pavković direktor TK kluba ističe da projekat ima tri segmenta, jedan od njih je jačanje partnerskih mreža i kapaciteta, obzirom da je reč o institucionalnom grantu koji ima za cilj da jača kapacitete organizacija. Ona naglašava da će projekat uključiti upravo te ljude, kao i ostale građena. Izuzetno je važno da se čuje mišljenje građana, šta misle koliko su ovi procesi važni, i da li oni vide životnu sredinu kao dugoročnu investciju i dugoročni plan za našu budućnost.\nPrevious: Knjaževac : Umetnik iz Gerontološkog centra\nNext: Obuka za odbornice i odbornike o pitanjima rodne ravnopravnosti


Lajčak: Odlaganje pregovora sa MKD je tehničko pitanje\nTanjug 19. juna 2019. 14:44\nSKOPLJE – Slovački ministar spoljnih poslova i aktuelni predsedavač OEBS Miroslav Lajčak je istakao da je odluka o početku pristupnih pregovora EU sa Severnom Makedonijom odložena, zbog, kako je naveo, tehničkih razloga i da ne postoji razlog za razočarenje.\nLajčak je u intervjuu za MIA rekao da su ministri spoljnih poslova zemalja EU bili veoma pozitivni kada je reč o pregovorima sa Severnom Makedonijom i da je tokom sastanka bilo jednoglasno ustanovljeno da Skoplje zaslužuje početak pristupnih pregovora.\nLajčak je izrazio nadu da će takva odluka EU postati realnost do kraja oktobra.\nPrema njegovim rečima, ni jedna država-članica EU nije bila protiv početka pregovora sa Severnom Makedonijom, istakavši da odluka nije doneta zbog unutrašnje procedure u Nemačkoj.\n„Ni jedna zemlja-članica nije rekla ‘ne’ za Severnu Makedoniju. Jedino smo imali problem sa Albanijom i to je pitanje o koje moramo da razmišljamo. Postoji rezolucija holandskog parlamenta u kojoj se navodi da su oni protiv poziva o pristupanju sa Albanijom i smatram da vlasti u Albaniji treba da iskoriste predstojeći period za rešavanje zabrinutosti koja postoji kod određenih zemalja-članica Unije“, istakao je Lajčak.\nSa druge strane, makedonski ministar spoljnih poslova Nikola Dimitrov je rekao da Severna Makedonija neće biti zadovoljna sve dok se ne usvoji odluka u oktobru.\n„Mislim da je naš uspeh važan signal za ceo region, odnosno da su evropska vrata otvorena kao i da postoji evropska vizija za Zapadni Balkan. Ukoliko se to ne dogodi, staviće se tačka na jednu takvu viziju“, naglasio je Dimitrov.\nLajčak boravi u dvodnevnoj oficijalnoj poseti u Severnoj Makedoniji gde će se sastati sa državnim vrhom te zemlje.\nU neredima u Čileu dvoje mrtvih prema novom bilansu


Srpska vlast u odluci promene politike prema migrantima\nSirijske izbeglice (Arhiva, AP)\nPremijer Srbije Aleksandar Vučić potpisao je danas sa direktorom Banke za razvoj Saveta Evrope, Rolfom Venzelomo, ugovor o dodeli bespovratnih sredstava u visini od 755.000 evra namenjenih izbeglicama i migrantima.\nTo je nastavak pomoći od 2,5 miliona evra koje je Banka za razvoj već implementirala, a koja dolazi u trenutku kada Srbija pokušava da nađe nove modele i rešenja gorućeg problema sve većeg broja migranata koji stižu sa Bliskog istoka i iz Azije.\nDa se vlada u Beogradu nalazi na prekretnici i pred velikom odlukom kako postupati nadalje u borbi sa migrantskom krizom, govori i jučerašnja izjava Ministra za rad, zapošljavanje, boračka i socijalna pitanja, Aleksandra Vulina, da su "možda i barijere ili postavljanje određenih prepreka jedno od rešenja da se smanji broj migranata."\nVučić je u okviru svoje trodnevne posete Francuskoj odbacio ovu ideju i upozorio da rešenje treba tražiti na južnoj granici Evropske unije.\nOn je rekao da zidovi i ograde nisu potrebne, niti da je to dobro rešenje za bilo koga, ali da ne bi trebalo da dođe do situacije u kojoj će Srbija reći da ne može više nijedan migrant da uđe na teritoriju naše zemlje.\n“To mora da reši EU na svojim granicama. Ne može Srbija da bude prva i poslednja odbrana Evrope. To neko mora da reši na granicama Grčke i Bugarske, to su zemlje Evropske unije”, izjavio je Vučić.\nDa li će se Srbija odlučiti da promeni politiku prema migrantima koju je do sada sprovodila, videće se u narednih nekoliko dana prema izjavi potpredsednice Vlade Zorane Mihajlović.\n"Zvaničan stav Vlade o tome na koji način će Srbija reagovati na migrantsku krizu biće uskoro poznat", rekla je ona i istakla da je Srbija pokazala ozbiljnost i želju da pomogne tim ljudima.\nSituacija na terenu sa druge strane se intezivira, a pritisak na srpske granice je pojačan zbog dolaska lošeg vremena.\nPripadnici zajedničkih snaga Ministarstva unutrašnjih poslova i Vojske Srbije u saradnji sa Policijskom upravom u Vranju presekli su danas još jedan lanac krijumčarenja ljudi i pronašli 71 migranta.\n"U poslednjih 15 dana porastao je pritisak ilegalnih migranata iz pravca Bugarske, koji u većim grupama pokušavaju da uđu na srpsku teritoriju," rekao je portparol Ministarstva odbrane, kapetan korvete Jovan Krivokapić.\nOn je u izjavi za lokalne medije naveo da je zadatak zajedničkih snaga Vojske Srbije i MUP, koje patroliraju na granicima Bugarske i Makedonije, da spreče ilegalne ulaske i onemoguće krijumčarenje ljudi i da će mešoviti timovi biti spremni da realizuju i nove zadatke, ukoliko to vlada zatraži.\nKrivokapić je rekao da su od 22. jula do danas zajedničke snage VS i MUP uhvatile 46 krijumčara ilegalnih migranata, a da su u tom istom periodu otrkile više od 7.500 migaranata koji su pokušali ilegalno da pređu granicu iz Bugarske i Makedonije kao i da je najveći broj njih odustao od te namere kada su uočili zajedničke snage.


Odlazak Merkelove — šta će biti sa Srbijom? (video) - Sputnjik Srbija\n16:00 31.10.2018 (osveženo 14:59 11.06.2019) Preuzmite kraći link\nZbog čega je vest o povlačenju Merkelove izazvala buru u svetu? Šta njen odlazak sa političke scene znači za Srbiju i region? Da li je migrantska politika uzrok nepoverenja građana u konzervativce Angele Merkel? Koja politička opcija bi mogla najviše da dobije njenim povlačenjem? Da li će to uticati na izbore za Evropski parlament koji se održavaju sledeće godine? Ko bi mogao adekvatno da zameni Angelu Merkel u Nemačkoj, a ko će zauzeti njeno mesto na poziciji evropskog lidera? Da li su pred nama ozbiljne promene unutar Evropske unije? Kako Moskva i Vašington gledaju na najavu odlaska Merkelove? Može li ona ipak da promeni odluku?\nOvo su samo neka od pitanja za naše goste: pisca i prevodioca Ivana Ivanjija i sociologa doktora Slobodana Reljića.\nSlušajte nas od 17 sati na frekvenciji Radija Novosti 104,7 megaherca, gledajte na fejsbuk stranicama Sputnjika i Radija Novosti, ali i odloženo na jutjub kanalu Sputnjik Srbija.


Podela Kosova jedna od tema pregovora – Nadlanu.com\nPodela Kosova jedna od tema pregovora\nBEOGRAD, 27. aprila 2011. (Beta) - Šef pregovaračkog tima Beograda Borislav Stefanović rekao je u sredu da se tim Beograda u razgovorima sa Prištinom "drži Ustava i skupštinskih rezolucija" i da ni na koji način ne priznaje nezavisnost Kosova.\nOdgovarajući na pitanje poslanice Srpske radikalne stranke Vjerice Radete ko je ovlastio tim da može da pregovara o podeli Kosova, Stefanović je u parlamentu rekao da je podela Kosova samo jedna od tema o kojoj je Beograd spreman da razgovara i da skupštinska rezolucija o Kosovu daje dovoljno prostora za to.\n"Kada kažemo da smo spremni o svemu da se dogovaramo, to ne znači da smo spremni da se dogovaramo o stvarima koje krše naš Ustav", kazao je Stefanović. On je rekao da su pregovori "takvi da ne narušavaju interes ali da daju potpuno nov pristup i da Beograd zato ima podršku medjunarodne zajednice".\nStefanović je rekao da je pregovarački tim Beograda ovlašćen za pregovore od strane Vlade Srbije, kako bi se rešili konkretni problemi građana.


Softverske ranjivosti ostaju mesecima na računarima i predstavljaju pretnju za bezbednost kompanija – Personal magazin\nKompanija Kaspersky Lab objavila je izveštaj „Procenjivanje stepena pretnje softverskih ranjivosti”, nakon detaljne analize rasprostranjenosti bezbednosnih mana, koje su pronađene kod nekoliko programa tokom 2012. Koristeći podatke iz cloud-a bezbednosne mreže…\nKompanija Kaspersky Lab objavila je izveštaj „Procenjivanje stepena pretnje softverskih ranjivosti”, nakon detaljne analize rasprostranjenosti bezbednosnih mana, koje su pronađene kod nekoliko programa tokom 2012. Koristeći podatke iz cloud-a bezbednosne mreže Kaspersky security network, stručnjaci kompanije Kaspersky Lab otrkili su 132 miliona ranjivosti na više od 11 miliona kompjutera. Ovaj broj sastavljen je od, u proseku, 12 ranjivosti po korisniku. Osim toga, više od 800 jedinstvenih ranjivosti pojavilo se samo tokom 2012. godine.\nMeđutim, samo osam ranjivosti pronađeno je u velikom broju iskorišćenih paketa koje su koristili sajber kriminalci: pet u Oracle Java, dve u Adobe Flash Player i jedan u programu. Adobe Reader Ipak, ovo je hakerima i više nego dovoljna „alatka za krađu” kako bi ukrali podatke iz kompjutera, sprovodili sajber-špijunažu kompanija i sabotirali osnovne industrijske sisteme ili vladine agencije.\nOsim što ističe najopasnije ranjivosti, istraživanje kompanije Kaspersky Lab takođe procenjuje koliko entuzijastično korisnici unapređuju softver do novih verzija, od onog trenutka od kad je nova verzija dostupna. Baš ova analiza otrkila je uznemiravajuću činjenicu, da neke stare – čak i neke zastarele – verzije popularnih programa opstaju na velikom broju računara mesecima, čak i godinama, izlažući lične podatke korisnika i infrastrukture kompanija velikom riziku.\nPosebno istraživanje o spremnosti korisnika da se prebace na nove, bezbednije verzije softevera, pokazalo je da je šest nedelja nakon pojave poslednje verzije programa Java (septembar-oktobar 2012), samo 28.2 odsto korisnika uspelo da se prebaci na bezbedniju verziju, a više od 70 odsto ostavilo je svoj sistem sigurnosnim propustima programa Java. Zastarela verzija programa Adobe Flash Player iz 2010. godine, koja može lako biti eksplotisana, pronađena je na 10.2 odsto kompjutera, bez skoro ikakvih zabeleženih promena tokom 2012. godine. Ranjivot otkrivena u verziji programa Adobe Reader u decembru 2011. godine pronađena je na 13.5 odsto kompjutera, ponovo, bez ikakvih znakova promena.\nSofverske ranjivosti predstavljaju jasnu i očiglednu pretnju kako za korisnike, tako i za kompanije. Postoje načini da se ublaže takvi rizici: korišćenje antivirusnih rešenja i najnaprednijih tehnologija zaštite, kao na primer tehnologije Kaspersky Systems Management koja ima integrisanu tehnologiju procene ranjivosti.\nTehnologija Kaspersky Systems management skenira ranjivosti radnih stanica u operativnom sistemu i drugim softverskim aplikacijama, i koristi rezultate za dopunske analize iz baza podataka o ranjivostima kompanije Kasperky Lab, i Microsoft Windows Udate. Podaci o detektovanju bilo koje ranjivosti potom bivaju slati sistemskim administratorima, koji mogu daljinski da pokrenu instalaciju neophodne nove verzije ugroženih sistema.\n„Ono što ovi rezultati istraživanja otkrivaju jeste da, pronalaženje rešenja za bezbednosni propust ubrzo nakon otkrića, nije dovoljno da bi obezbedilo korisnike i kompanije. Nedovoljno mehanizama za unapređivanje izlažu riziku milione koriniska programa Java, Adobe Flash Player i Adobe Reader. Ovo, zajedno sa čitavim serijama kritičnih ranjivosti pronađenih u programu Java tokom 2012. i početkom 2013., ističe potrebu za najnovijim metodama zaštite. Kompanije bi trebalo ozbiljno da razmotre ovaj problem, jer su bezbednosne mane u popularnim softverima postale osnovni izlaz za uspešan napad mete”, rekao je Vyacheslav Zakorzhevsky, stručnjak za istraživanje ranjivosti u kompaniji Kaspersky Lab.\nSoftverske ranjivosti ostaju mesecima na računarima i predstavljaju pretnju za bezbednost kompanija was last modified: March 15th, 2013 by Redakcija\nbezbednost kompanijaKaspersky LabSoftverSoftverske ranjivosti


Pogledajte sve detalje muzičke karijere Lune Đogani, napravljen tajni plan protiv Anastasije Ražnatović! - alo.rs\nANABELA ISKEŠIRALA 20.000 EVRA! Pogledajte sve detalje muzičke karijere Lune Đogani, napravljen tajni plan protiv Anastasije Ražnatović!\nAUTOR: Katarina Lazarević DATUM I VREME: 19.06.2019. 19:55 - 19.06.2019. 20:02\nAtijasaova je angažovala producenta Darka Dimitrova, koji je Cecinoj naslednici napravio dva hita- kaže naš izvor\nAnastasija Ražnatović i Luna Đogani, Foto: Alo!\nMlada blogerka Luna Đogani uskoro će izaći iz rijalitija „Zadruga“, a kako VIP magazin ekskluzivno saznaje, direktno iz studija u Šimanovcima ćerka Anabele i Gagija Đoganija ući će u muzički studio jer po svaku cenu želi da postane pevačica!\nOVDE pogledajte zbog čega je Luna ubedljivo broj jedan!\nKako saznajemo, Luna najveću podršku ima u majci Anabeli Atijas, koja je već izabrala pesme za svoju naslednicu. Atijasova je angažovala Darka Dimitrova, najpoznatijeg producenta u regionu, koji je u velikoj meri zaslužan za uspeh Anastasije Ražnatović, a koji je sarađivao sa brojnim domaćim zvezdama. Anabela je iskeširala čak 20.000 evra za tri pesme koje će Luna snimiti u studiju popularnog Makedonca jer želi da njena ćerka nadmaši slavu i uspeh koji je postigla Cecina naslednica.\n- Pre nego što je ušla u drugu sezonu „Zadruge“, Luna je postigla dogovor sa producentima rijalitija da joj honorar bude isplaćen unapred. Budući da mesečno dobija 5.000 evra, njenoj mami je već isplaćena pozamašna svota novca, a Luna i Anabela su se pre početka druge sezone rijalitija dogovorile šta će da urade sa tim novcem - priča naš izvor i dodaje da je Đoganijeva izrazila želju da snimi pesmu i postane pevačica.\nPogledajte OVDE koliko košta haljina Anastasije Ražnatović!\n- U tom periodu im je bilo jasno da će Lunina modna linija propasti i pre nego što je prošla jedna sezona, te su se mama i ćerka dogovorile kako da, ovoga puta, pametno investiraju novac od honorara. Luna je insistirala na tome da snimi pesmu koja će biti po uzoru na pesmu koju je snimila njena nekadašnja drugarica Anastasija Ražnatović. Međutim, Anabela nikako nije bila za tu opciju, pa je Lunu ubeđivala da je bolje da novac investira u nešto drugo. Posavetovala je ćerku da je najvažnije da se u drugoj sezoni „Zadruge“ predstavi u najboljem svetlu i da se na sve načine otarasi etikete rasturačice brakova i da će, kada to bude uradila, sve doći na svoje mesto. Objasnila je Luna da treba da se pokaže kao normalna i fino vaspitana devojka i da će nakon toga ponude za posao same dolaziti. Međutim, Luna je insistirala da želi da snimi pesmu - priča naš izvor i objašnjava kada je Anabela konačno shvatila da treba da podrži ćerku.\n- Luna je pobeđivala na svim „Zadrugovizijama“, a od članova žirija uglavnom je dobijala pohvale na račun pevanja, ali i scenskog nastupa. Mnogi su konstatovali da Luna ima sluha, a tada je Anabela odlučila da je pravo vreme da njena ćerka krene njenim stopama i da uplovi u muzičke vode - priča izvor za VIP magazin i dodaje da se Atijasova odmah bacila na pronalaženje saradnika.\n- Anabelu su mnogi tekstopisci i producenti odbili, ali na kraju je došla do veoma popularnog Darka Dimitrova, koji u poslednjih nekoliko godina pravi samo hitove. Takođe, Darko je radio sve Anastasijine pesme koje su, za veoma kratko vreme, postale veliki hitovi. Anabela je predložila Gagiju da pozovu Darka, a Dimitrov je pristao da napravi nekoliko pesama za Lunu - otkrio je naš izvor i dodao da su oni izdvojili više od 20.000 evra da bi Luna imala hit.\n- Darko je trenutno jedan od najtraženijih, a samim tim i najskupljih muzičkih producenata. Za kratko vreme Dimitrov je uradio Luni pesmu i čim se „Zadruga“ završi, ona će ući pravo u studio da snima - ispričao je izvor blizak Anabeli za VIP.


srbijasport.net - Vesti - Superliga Srbije - Radnički predstavio nove dresove kompanije "Makron"\nSreda, 26.02.2020 02:50\n22.01.2020 Vojkan Andrejić\nFudbalski klub Radnički danas je predstavio nove dresove koje će nositi u narednom periodu. Vicešampion Srbije je dogovorio je saradnju sa italijanskom kompanijom “Makron” i tako ušao u porodicu ove firme koja je u poslednjih nekoliko godina u velikoj ekspanziji na sportskom tržištu.\n- Imali smo nekoliko ozbiljnih ponuda od proizvođača i kada smo sve izanalizirali odlučili smo se za “Makron” koji nam je ponudio najbolje uslove. Ovaj ugovor smo potpisali sa obostrano zadovoljstvo i dobili smo sportsku opremu vrhunskog kvaliteta. Svi znate da je “Makron” ozbiljna firma, koja se postavila na značajnu poziciju u svetu sporta, dok je Radnički najpoznatiji sportski brend u ovom delu Srbije. Mogu da poručim i našim navijačima da će im svi artikli “Makrona” vezani za Radnički biti dostupni po veoma povoljnim cenama. Ovo je još jedan veliki korak Radničkog unapred u marketinškom smislu, a igrači su sada dobili maksimalni komfor i na njima je da se sada da se isključivo fokusiraju na fudbal i dobre rezultate - rekao je Propadalo.


Pozivamo vas da zavirite u nesvakidašnji butik-hotel koji je jedinstven po tome što je nekada bio crkva!\nRussell hotel mnogi smatraju najjedinstvenijim butik hotelom u Nešvilu. Smešten je u 115 godina staroj istorijskoj crkvi, u jednom od najzabavnijih kvartova Nešvila – mestu koje ujedno spada u red najpoželjnijih za opušten i razigran život.\nHotel se sastoji od 23 jedinstvene sobe sa karakterom koji je bez premca u gradu. Vlasnici su uspeli da zadrže mnoge originalne karakteristike, poput vitraža, starih zidova od cigle, originalnih uzglavlja kreveta, što doprinosi specifičnom iskustvu gostiju i ambijentu hotela.\nSve sobe je uredio jedan od najpoznatijih dizajnera u Nešvilu, a vlasnici nisu štedeli novac kako bi osigurali da gosti hotela imaju najbolje iskustvo u gradu. Izgrađena 1904. godine, ova lepotica od cigle je bila svedok velikog siromaštva, bolesti i brojnih prirodnih katastrofa.\nAli, takođe, ona je dočekala da vidi i nasmejana lica, okupljanje zajednice i druženje onih koji su rešili da izdrže i istraju usred teškoća. Zgrada, osim neverovatne lokacije i svoje živopisne biografije, savršeno se stapa u bogato istoriju ovog kraja i deluje neverovatno ljupko i gostoprimljivo.\nVitražni prozori u predvorju hotela su centralna tačka konverzije crkve, dok su drvene klupe osvežene, prefarbane i ponovo iskorišćene kao moderna uzglavlja. Dizajnerski tim koji je radio na projektu izvukao je postojeću paletu boja iz vitraža, pa su tako sve sobe i zajedničke prostorije dobile dozu živahnosti i zabave koja se ovde oseća na svakom koraku.


Nakon četverosatnog sastanka, održanog danas u Sarajevu, predstavnici Kantona Sarajevo i sindikata Grasa donijeli su osam zaključaka prema kojima štrajka radnika Grasa neće biti do daljnjeg.\nTo je danas potvrdio novinarima kantonalni ministar saobraćaja Jusuf Bubica, koji je istakao da su se unatoč svih problema danas uspjeli iskristalisati pojedini stavovi, te da se došlo do dogovora o onome o čemu se moguće dogovoriti.\n– U narednih deset dana radna grupa Skupštine Kantona Sarajevo će Upravnom nadzornom odboru i predstavnicima Sindikata sačiniti kompletnu infomaciju o stanju u Grasu. S obzirom na to da je stanje u Grasu veoma delikatno radna grupa će uzeti podatke iz računovodstva i o tome sačiniti detaljan izvještaj koji će se kasnije prezentirati javnosti – istakao je Bubica.\nPreduzeće Gras već pet godina ne uplaćuje obaveze iz ličnih dohodaka prema zdravstvenom, socijalnom i penzionom osiguranju, te što uposlenike Grasa, kako kaže Bubica, najviše boli to što ne mogu ovjeriti knjižice na sastanku je dogovoreno da će Vlada Kantona Sarajevo u razgovoru sa Zavodom za zdravstveno osiguranje pokušati napraviti sporazum.\n– Prema tom sporazumu zaposlenicima Grasa Vlada KS-a bila bi garant da imaju bar obezbijeđeno zdravstveno osiguranje da se mogu liječiti, dok će se o ostalim stvarima rješavati prema izvještaju radne grupe – kazao je Bubica.\nUkazujući na problem da preduzeću Gras za uspostavu normalnog saobraćaja nedostaje od 50 do 60 autobusa, minibusova, trolejbusa, kazao je da sredstava nema za nabavku tih vozila, ali da je “napravljena specifikacija prema kojoj bi se moglo popraviti 51 vozilo za iznos od 311.210 KM.”\nTaj novac, poručio je, osigurat će Vlada KS-a iz sredstava Civilne zaštite i drugih izvora da bi se pospješio saobraćaj u Sarajevu.\n– Prema fakturama za april koje je Gras za svoje usluge dao Kantonu Sarajevu ti računi iznose oko 1.400.000 KM, te da ti računi nisu nikome plaćeni, dogovoreno je da će ti zahtjevi biti prioritet. Prvim sredstvima koja dođu na račun Kantona Sarajevo izmirit će se obaveze prema preduzeću Gras, potom će se izmirivati i obaveze i čak prema ličnim dohocima uposlenika u Kantonu – kazao je Bubica.


Sajmon Henšo posetio kolektivni centar u Krnjači - www.lobi-info.rs\nIzbeglički kamp u Krnjači\nKolektivni centar „Krnjača“ je poslednji koji je ostao u Beogradu, a njegovo zatvaranje najavljeno je do kraja 2016. godine. Sajmon Henšo obišao je kolektivni centar i najavio pomoć od 10 miliona dolara, koju će donirati Vlada SAD.\nZatvaranje jedinog kolektivnog centra u Beogradu, centra u Krnjači, najavljeno je do kraja 2016. godine a stanovnici centra biće smešteni u zgrade u Kamendinu i Velikom Mokrom Lugu.\n„Ukupuno je iz donatorskih sredstava obezbeđeno je 60 stambenih jedinica i mi se nadamo da ćemo do kraja 2016. godine obezbediti još toliko. Time će svi stanovnici kolektivnog centra biti zbrinuti. U ovom trenutku ovde imamo još 92 izbegličke porodice i 87 interno raseljenih lica”, izjavila je pomoćnica komesara za izbeglice i migracije Srbije Danijela Popović Roko.\nGlavni zamenik pomoćnika državnog sekretara za stanovništvo, izbeglice i migracije Sajmon Henšo, obišao je kolektivni centar „Krnjača” i najavio pomoć koja dolazi iz SAD.\n„Glavni razlog mog dolaska jeste da najavim nastavak pomoći SAD za regionalni program stambenih rešenja i zbrinjavanja. Uz ovih dodatnih 10 miliona dolara, američka vlada je do sada ukupno donirala 20 miliona dolara“, rekao je novinarima Henšo.\nAmerička vlada prethodnih 20 godina donira sredstva sa ciljem da izbeglice i raseljena lica dobiju svoje nove domove, i nastaviće sa programom pomoći sve dok se program u potpunosti ne implementira i završi.\nU kolektivnom centru „Krnjača” pored raseljenih lica, nalazi se još 96 ljudi iz Obrenovca, među kojima je i 22 dece.


Bajden u bolnici: Kamala Haris obavljala predsedničke dužnosti sat i po - 19.11.2021, Sputnik Srbija\nBajden u bolnici: Kamala Haris obavljala predsedničke dužnosti sat i po\nAmerički predsednik Džo Bajden privremeno je preneo ovlašćenja na potpredsednicu Kamalu Haris dok je prolazio kroz medicinsku proceduru pod totalnom anestezijom... 19.11.2021, Sputnik Srbija\nPotpredsednica je radila iz svoje kancelarije u Zapadnom krilu tokom tog perioda, rekla je portparolka Bele kuće Džen Psaki. Ona je podsetila da su predsednička ovlašćenja prenošena na potpredsednika i 2002. i 2007. godine, kada je Džordž Buš takođe prolazio kroz istu medicinsku proceduru, objavili su američki mediji.Džo Bajden završio je kolonoskopski pregled u bolnici „Volter Rid“ pod totalnom anestezijom i vratio se redovnim dužnostima, preneli su američki mediji.Dužnost predsednika SAD Kamala Haris je obavljala oko sat i po, koliko je Bajden bio pod anestezijom. Iz Bele kuće navode da će Bajden biti u bolnici i zbog drugih pregleda, ali da će predsedničke dužnosti obavljati iz te ustanove.\nsvet, sjedinjene američke države, svet – politika, džo bajden\n© AP Photo / Evan VucciAmerički predsednik Džo Bajden ispred bolnice Volter Rid\nAmerički predsednik Džo Bajden privremeno je preneo ovlašćenja na potpredsednicu Kamalu Haris dok je prolazio kroz medicinsku proceduru pod totalnom anestezijom, saopštila je Bela kuća.\nPotpredsednica je radila iz svoje kancelarije u Zapadnom krilu tokom tog perioda, rekla je portparolka Bele kuće Džen Psaki. Ona je podsetila da su predsednička ovlašćenja prenošena na potpredsednika i 2002. i 2007. godine, kada je Džordž Buš takođe prolazio kroz istu medicinsku proceduru, objavili su američki mediji.\nDžo Bajden završio je kolonoskopski pregled u bolnici „Volter Rid“ pod totalnom anestezijom i vratio se redovnim dužnostima, preneli su američki mediji.\nDužnost predsednika SAD Kamala Haris je obavljala oko sat i po, koliko je Bajden bio pod anestezijom. Iz Bele kuće navode da će Bajden biti u bolnici i zbog drugih pregleda, ali da će predsedničke dužnosti obavljati iz te ustanove.\n17 Novembar, 18:20


PORTAL: Crnogorski prevarant hara po Americi\nMajkl Hilton se pojavio u gradiću Hardinu, u Montani, i predstavio se kao osoba koja će doneti ekonomski oporavak, tako što će preuzeti lokalni zatvor vredan 27 miliona dolara, prazan od kada je izgrađen 2007. godine, i otvoriti 200 novih radnih mesta.\nHilton se pojavio u uniformi sličnoj vojničkoj i lokalnoj policiji ponudio na korišćenje tri "mercedesova" džipa, predstavljajući se kao vojni veteran koji je postao biznismen, poslovno povezan sa državom.\nUbrzo je, međutim, utvrđeno da Hilton ima i drugo lice, odnosno više lica. Pokazalo se da je više puta osuđivan, da je koristio još 17 imena i dva puta proglašavao bankrot.\nHilton tvrdi da je američki državljanin rođen u Crnoj Gori. Među njegovim imenima koja se pojavljuju u sudskim dokumentima su Miodrag Doković, Majkl Hamilton, HristianĐokić i Majkl Đoković.\nU martu je Hilton formirao kompaniju "Američke policijske snage", radi preuzimanja zatvora u Hardinu.\n"Ne možete verovati kakvi su to planovi", izjavio je lekar Džozef Karela iz Kalifornije, koji je sa Hiltonom i još nekoliko osoba optužen za prevaru sa nekretninama.\n"Čovek je briljantan. Da je bio u stanju da se bavi poštenim poslom, verovatno bi bio trilioner", rekao je Karela o Hiltonu/Dokoviću/Đokiću/Đokoviću.\nDokumenti pokazuju da je Hilton u tri sudska slučaja kažnjen sa više od 1,1 miliona dolara, javlja AP.\nŠto se tiče Hiltonovog vojnog iskustva, niko ne može da potvrdi da je bio vojni savetnik u Iraku i Avganistanu. Poznanici ga opisuju kao trgovca umetničkim predmetima, kuvara, vlasnika restorana, građevinskog preduzimača, zajmodavca, trgovca automobilima, uvek spremnog da ostvari plan čiji je cilj brza zarada.\nKompanija Tu Rivers, koja je izgradila zatvor u Hardinu, sklopila je sa "Američkim policijskim snagama" desetogodišnji ugovor, vredan 2,6 miliona dolara po godini.\nTri džipa koja je Hilton dovezao u Montanu tek treba da budu predata gradu, mada Hardin nema sopstvenu policiju, ali namerava da je formira.\nHilton je obećao da će uložiti 17 miliona dolara u izgradnju centra za obuku vojske i policije, da će podići sklonište za beskućnike, kao i za životinje, da će stanovnici Hardina moći da besplatno koriste usluge zatvorske klinike.\nTa obećanja nisu uključena u sporazum o zatvoru, čije je sprovođenje neizvesno, pošto banka koja je garant obveznica korišćenih za izgradnju zatvora ne želi da potpiše ugovor.\nPedesetpetogodišnji Hilton se predstavlja kao "kapetan", što piše i na njegovim posetnicama, ali je priznao da se ne radi o vojnom činu.\nAdvokat koji je bio uključen u jedan od slučajeva prevare opisao je Hiltona kao "kameleona", sposobnog da svojim šarmom svakog osvoji.\nHilton je prvi put uhapšen 1988. godine u Kaliforniji, zbog izdavanja čekova bez pokrića. U Kaliforniji je 1993. osuđen na šest godna zatvora zbog desetak teških krađa. Hilton je pomilovan 1995. godine, ali se osam meseci kasnije ponovo našao iza rešetaka.\nPo izlasku iz zatvora tri puta je optuživan za prevare i lažno predstavljanje. Klijente je ubeđivao da ulože novac u kupovinu retkih zlatnika i srebrenjaka.\nU Juti se predstavljao kao trgovac umetničkim delima, kako bi bračni par ubedio da mu povere srebrnu figuru vrednu 100.000 dolara.\nU slučaju čiji je akter bio Karela tražio je investitore za podizanje stambenog kompleksa koji nikada nije sagrađen.\nKarela tvrdi da je prevarom postao partner i da je njegovu doktorsku titulu Hilton koristio kako bi ljude namamio i prevario. U sudskim dokumentima se Karela opisuje kao Hiltonov "pion", čija je funkcija bila da privuče investitore.\nHilton je kuvarsku veštinu koristio da bi egzotičnim jelima osvojio potencijalne partnere, a u kuću bračnog para iz Jute je stizao u "mercedesu" sa uniformisanim šoferom.\n"Tako nas je prevario", izjavila je Kerolin Kol iz Jute, koja je Hiltonu poverila porodičnu srebrnu figuru, kako bi je prodao. Hilton je figuru dao advokatu kojem je dugovao novac.


Pucnjava u tržnom centru u Berlingtonu, umrla i peta žrtva (foto)\nNaoružani napadač je pobegao sa lica mesta, saopštila je policija, javljaju danas agencije. Portparol Hitne pomoći okruga Skegit naveo je da je neidentifikovana muška žrtva preminula u bolnici u Sijetlu.\nPrema njegovim rečima, žrtve su upucane na odeljenju parfimerije u prodavnici “Mejsis” (Macy”s), a motiv napada je za sada nepoznat, prenosi AP.\nFrensis je rekao da policija aktivno traga za osobom koja je pucala, a koju je opisao kao “muškarca latinoameričkog porekla u sivoj odeći” i koja je poslednji put viđena kako hoda ka obližnjoj saobraćajnici, preneo je Rojters.\nUPDATE: Gunman at large after killing 4 people at mall in #Burlington, 65 miles north of Seattle https://t.co/tiZ9ZpV0Aw pic.twitter.com/8oZtnLqCXD\n“U Vašingtonu se noćas dogodila tragedija. Naša srca su u Berlingtonu”, poručio je putem Tvitera guverner Džej Inzli.\nLokalni bolnički izvori kažu da je primljena jedna osoba koja je zadobila povrede u pucnjavi.\n#Burlington Shooter https://t.co/JOBPNlczI7 pic.twitter.com/8RcX789AtT\nKancelarija FBI-ja u Sijetlu je putem Tvitera saopštila da “nema informaciju koja bi nagovestila eventualne nove napade” u državi Vašington, prenela je američka agencija.


Trijumf vladajućih konzervativaca iz Prava i pravde u oba doma poljskog parlamenta – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nVladajuća poljska konzervativna stranka Pravo i pravda Jaroslava Kačinjskog uspela je da osvoji ubedljivu većinu i u Sejmu i u Senatu poljskog parlamenta, sastaviće ponovo jednopartijsku vladu i bez prepreka može da nastavi svoje reforme, nazvane “dobra promena”, pokazuju 14. oktobra rezultati izbora nakon što je prebrojano gotovo 83% glasova.\n“Dobra promena” kako je Kačinjski pre četiri godine a za njim i njegova stranka nazvao reforme od kojih su neke, kao preuzimanje kontrole nad javnim medijima a pre svega kontroverzna reforma pravosuđa, počev od Ustavnog suda, dovele Poljsku u spor sa Evropskom unijom zbog sistemskog ugrožavanja pravne države i osnova demokratije, trajaće tako neometano i naredne četiri godine.\n“Pobedio je u karnevalu obećanja o privrednom rastu i poklonima o trošku darivanih. Izborni rezultat će ohrabriti Pravo i pravdu da ostvari strašno opasne najave. Jaroslav Kačinjski je najavio da će osvojiti poslednje barikade u pravosuđu, govorio je o zakonu o profesionalnom statusu novinara, znači davanju potvrde da su novinari, i o ukidanju imuniteta sudijama”, kazao je 14. oktobra bivši poljski premijer iz Saveza demokratske levice Lešek Miler.\nDok premijer Mateuš Moravjecki nakon izbora pomirljivo govori o potrebi da se oslove i ubede i oni koji odbijaju “dobru promenu”, njegov partijski šef Jaroslav Kačinjski na predizbornim mitinzima javno je govorio o tome da će nastaviti u duboko podeljenom poljskom društvu da etiketira kao izdajice ili goru sortu one Poljake koji odbijaju njegovu “dobru promenu”.


Metalac dočekuje Smederevo 25.11.2016.\nU jednom od ključnih mečeva u prvom delu prvenstva, košarkaši Metalca dočekuju ekipu Smedereva, direktnog konkurenta u borbi za opstanak. Trijumfom protiv „fenjeraša“ Konstantina, Valjevci su napravili jedan korak, a eventualnom pobedom protiv ekipe Zorana Todorovića, bio bi napravljen još jedan. Iako je predstojeći rival u dosadašnjem delu šampionata zabeležio samo jednu pobedu, oprez je, poručuju iz Valjevskog tabora, neophodan, što zbog kvaliteta mladih igrača Smedereva, što zbog činjenice da ni ovoga puta Metalac neće biti kompletan.\n“Iza nas je veoma teška nedelja” – rekao je krilni centar Metalca Danilo Ostojić – “Oborio nas je zimski virus, a kada se na sve doda povreda Jošila, jasno je da je trenažni proces trpeo. Ni u kom slučaju ne smemo da potcenimo ekipu Smedereva, koja je veoma mlada. Uz pravi pristup mislim da možemo do novih bodova.”\nSmederevo je ove sezone praktično filijala Mega Leksa, nosioci igre su upravo momci iz Mege na kaljenju, uz veterana Slobodana Božovića, bivšeg košarkaša Partizana i mnogih inostranih klubova.\n“Smederevo ima mlade igrače koji su željni dokazivanja, a vođeni su od strane iskusnog trenera. Veći deo mečeva do sada bili su ravnopravni tridesetak minuta, a padali su u završnici. Moramo da budemo veoma oprezni, da popravimo skok igru, a da tranziciju, koja je naše najjače oružje, rešavamo jednostavnije, sigurnim poenima. Optimista sam i pored činjenice da ove nedelje gotovo i nismo radili pet na pet, zbog pomenutih problema sa virusom."\nMeč je na programu danas od 18 časova.